Μπορεί να λες “το σύμπαν ξέρει κι εγώ το εμπιστεύομαι” αλλά αν δεν κουνήσεις κι εσύ το δαχτυλάκι σου πώς θα δεις βελτίωση στη ζωή σου; Οι νόμοι του σύμπαντος που πρέπει να χρησιμοποιήσεις.\nΟι νόμοι του σύμπαντος, μπορούν να γίνουν η δύναμή σου για να χτίσεις τη ζωή που ονειρεύεσαι. Για να πετύχεις σε κάθε τομέα και τελικά να είσαι πιο ευτυχισμένος θα πρέπει ν’ αντιληφθείς πού βρίσκεσαι, γιατί βρίσκεσαι σε αυτό το σημείο, πού θέλεις να πας και πού θέλεις να καταλήξεις.\nΘα δεις πώς μπορείς να δημιουργήσεις μια ροή για να πετύχεις αυτά που θέλεις. Ουσιαστικά, οι νόμοι του σύμπαντος σου παρέχουν έναν χάρτη πορείας για το πώς μπορείς να ζήσεις την ζωή σου όσο το δυνατόν καλύτερα.\nΑυτός ο νόμος δηλώνει πως είμαστε όλοι συνδεδεμένοι μέσω της δημιουργίας. Κάθε άτομο μέσα μας συνδέεται με κάποιον τρόπο, σχήμα ή μορφή με το υπόλοιπο σύμπαν.\nΑυτό σημαίνει ότι όλα όσα κάνουμε έχουν έναν κυματισμό και επηρεάζουν το συλλογικό και όχι μόνο τον εαυτό μας. Χρησιμοποίησέ το για να γίνεις η καλύτερη εκδοχή του εαυτού σου και να θυμάσαι πως οι ενέργειές σου είναι τόσο σημαντικές και πραγματικά μπορούν να κάνουν τη διαφορά.\nΤα πάντα έχουν μια συχνότητα, μια κίνηση και μια ροή. Τίποτα δεν μένει στάσιμο κι ακίνητο, είτε απωθείται, φεύγει είτε έλκεται. Τα όμοια έλκονται κι έτσι αν εσύ θέλεις να χρησιμοποιήσεις αυτόν τον νόμο για να εκδηλώσεις τις επιθυμίες σου και να γίνουν πράξη, θα πρέπει να εναρμονήσεις τη δική σου συχνότητα με αυτό που επιθυμείς.\nΗ αρχή πίσω από το νόμο είναι ότι οι ζωές μας δημιουργούνται από τα υποσυνείδητα μοτίβα που επαναλαμβάνουμε κάθε μέρα και αυτά τα πρότυπα είτε μας χρησιμεύουν και μας εξελίσσουν είτε μας κρατούν πίσω.\nΕνεργοποίησε αυτόν τον νόμο συνειδητοποιώντας τα δικά σου πρότυπα, τα οποία συχνά περνάνε μέσα από τους οικογενειακούς δεσμούς, και στη συνέχεια συνειδητά ανάλαβε δράση για να απομακρύνεις όσα σε κρατούν πίσω στη ζωή.\nΠρόκειται για τον νόμο της συχνότητας… εν δράσει. Πολλοί άνθρωποι φοβούνται την ιδέα ότι κακές σκέψεις μπορεί να καταστρέψουν τη ζωή τους.\nΟ νόμος δεν είναι τιμωρία, αλλά ένας πολύ σαφής καθρέφτης της αυτοεκτίμησης και της νοοτροπίας μας. Είμαστε περιτριγυρισμένοι από τα αποτελέσματα των αποφάσεων που κάναμε στο παρελθόν και πλήρως ικανοί να λάβουμε άλλες αποφάσεις και να προσελκύσουμε διαφορετικά αποτελέσματα.\nΤη μετατροπής της ενέργειας\nΑυτό σημαίνει ότι ακόμη και μια μικρή δράση, μπορεί να έχει τεράστιο αποτέλεσμα. Έχεις τη δύναμη μέσα σου για να μετακινήσεις ολόκληρα βουνά αν θέλεις.\nΣε πρακτικό επίπεδο αν θέλεις να εφαρμόζεις αυτόν τον νόμο, κάνε κάθε μέρα μικρά πράγματα που σε ανεβάζουν. Τραγούδα στο ντους, χόρεψε σαν να μην σε βλέπει κανείς, γράψε ένα ποίημα για τον εαυτό σου. Μικρές μετατοπίσεις…. μεγάλα αποτελέσματα σε βάθος χρόνου.\nΓνωστός και ως “κάρμα”, αυτός ο νόμος δηλώνει πως οποιαδήποτε ενέργεια προκαλεί μια αντίδραση. Ό,τι βγάζεις προς τα έξω, αυτό παίρνεις προς τα μέσα.\nΓια να αξιοποιήσεις τη δύναμη αυτού του νόμου, πρέπει να γνωρίζεις το πώς οι ενέργειές σου και οι αποφάσεις σου επηρεάζουν όχι μόνο τον εαυτό σου, αλλά και τους υπόλοιπους γύρω σου.\nΑποκομίζεις αυτό που σπέρνεις! Πρέπει να θυμάσαι και να έχεις εμπιστοσύνη, πως θα αποζημιωθείς για αυτό μια μέρα.\nΚαι για να το ξεκαθαρίσουμε, όταν λέμε “αποζημίωση” δεν εννοούμε … οικονομική αποζημίωση. Πολύ περισσότερο, πρόκειται για όλες τις συνεισφορές στον κόσμο γύρω σου, συμπεριλαμβανομένης της αγάπης, της χαράς και της ευγένειας. Όλα ανταμείβονται.\nΤίποτα δεν είναι εκ φύσεως καλό ή κακό. Όλα αποτελούν ένα φάσμα έκφρασης, και υπάρχουν περισσότερες από μια προοπτικές για οποιαδήποτε κατάσταση ή πρόκληση.\nΜε άλλα λόγια, εμείς δίνουμε έννοια και σημασία στα πράγματα, έτσι μπορούμε να επιλέξουμε να θεωρούμε τα πράγματα ως “κακά” ή ως “καλά”, προς όφελός μας. Όλα είναι σχετικά!\nΌλα έχουν έναν αντίθετο πόλο. Αν υπάρχει πάνω, υπάρχει κάτω. Αν υπάρχει φως, υπάρχει και σκοτάδι. Το ένα δεν μπορεί να ζήσει χωρίς το άλλο.\nΗ εμπειρία αυτής της πολικότητας είναι μέρος της ανθρώπινης εμπειρίας που μας βοηθά επίσης να μάθουμε από τα λάθη μας και μας υποστηρίζει στο να εντοπίσουμε αυτό που δεν θέλουμε, ώστε να μπορέσουμε να ξεκαθαρίσουμε τι θέλουμε.\nΤης διαρκούς κίνησης\nΌλα αλλάζουν διαρκώς και δουλειά μας είναι να αγκαλιάσουμε αυτές τις αλλαγές. Αν η ζωή τώρα είναι σκληρή και γεμάτη προκλήσεις, πρέπει να γνωρίζεις ότι αυτό θα αλλάξει.\nΑν όλα τώρα είναι ειρηνικά, τότε απόλαυσέ τα και μην προσπαθείς να τα τραβήξεις πέρα από τη φύση τους. Κάθε στάδιο της ζωής έχει τεράστια δώρα να προσφέρει!\nTags: ΝΟΜΟΙ ΣΥΜΠΑΝΤΟΣ\nΠως Να Αδυνατίσετε Χωρίς Δίαιτα, Σύμφωνα Με Το Ζώδιό Σας!\nΜ. Καππάτου -Χαϊκού: Μυρωδιά Γκρι


E-RODIOS: Το Τουρκικό προξενείο της Κομοτηνής ΦΑΚΕΛΩΝΕΙ Έλληνες πολίτες!\nΤο Τουρκικό προξενείο της Κομοτηνής ΦΑΚΕΛΩΝΕΙ Έλληνες πολίτες!\nΑπίστευτη αποκάλυψη από τα tourkikanea.gr ! Με έγγραφο ντοκουμέντο του υπουργείου Εξωτερικών που δημοσιεύει αποκαλύπτει ότι το τουρκικό....\nπροξενείο στη Θράκη φακελώνει Έλληνες πολίτες!!!\nΜετά από την απόπειρα πραξικοπήματος στην Τουρκία, απαγορεύτηκε η πρόσβαση σε πολλές ανεξάρτητες αριστερές και άλλες ειδησεογραφικές ιστοσελίδες και μεταξύ αυτών ήταν και η ιστοσελίδα του Αζινλίκτσα. Ακολούθησε νέα προσφυγή με την οποία ζητούσαν από την Τουρκία να αρθεί η απαγόρευση πρόσβασης στην ιστοσελίδα του Αζινλίκτσα.\nΤο υπουργείο Εξωτερικών αποδίδει στην ομάδα του Αζινλίκτσα την παραπάνω κατηγορία. Στην παράγραφο αυτή η πλέον σημαντική φράση είναι η ¨υπό τον έλεγχο της ελληνικής διοίκησης¨.\nΔεν χρησιμοποιεί ούτε την φράση ¨ελληνικό κράτος¨ούτε την λέξη ¨Ελλάδα¨που θα μπορύσε. Δηλαδή πως λέμε πως στην κατοχή είχαμε στην Ελλάδα ¨γερμανική διοίκηση¨ ή στην Θράκη ¨βουλγαρική διοίκηση¨, έτσι και τώρα το υπουργείο εξωτερικών της Τουρκίας χρησιμοποιεί τον όρο ¨ελληνική διοίκηση¨ για την περιοχή της ελληνικής Θράκης .\nΜήπως να αρχίσουμε και εμείς να γράφουμε στο αντίστοιχο δικό μας υπουργείο π.χ. για την ελληνική μειονότητα Κωνσταντινούπολης που βρίσκεται ¨υπό τουρκική διοίκηση¨. Ή για το Άμεντ (Ντιγιαρμπακίρ στα τουρκικά) που βρίσκεται ¨υπό τουρκική διοίκηση¨ ;\nΠεραιτέρω σχόλια δεν χρειάζονται. Νομίζουμε πως έχει έρθει η ώρα των πράξεων από την πλευρά της ελληνικής πολιτείας. Θα υπάρξει καμία αντίδραση προς την τουρκική πλευρά ;\nΔιότι φυσικά και είναι σημαντικότατα τα Ίμια, αλλά εδώ οι γείτονες και σύμμαχοι ( μη χέσω) δείχνουν το πραγματικό τους πρόσωπο. Οπότε ; Θα πράξουμε τίποτε ; Θα θέσουμε κανένα περιορισμό στο "μαγαζί" της οδού Ιώνων;\nΕτικέτες Ανθελληνισμός, Θράκη, Πολιτική


Το 7ο ραντεβού (pics) - Onsports.gr\nΡούλα Κεφάκη 23 Απριλίου 2011, 12:21\nΤο 7ο ραντεβού (pics)\nΟλυμπιακός και Ηρακλής συναντιούνται για 7η φορά στους τελικούς του πρωταθλήματος, με τους «ερυθρόλευκους» να μετρούν 4-2 στις κατακτήσεις τίτλου.\nΣυνηθισμένοι στα μεταξύ τους ραντεβού από τα τέλη της δεκαετίας του 1990, Ολυμπιακός και Ηρακλής συνεχίζουν να μάχονται για τον τίτλο της κορυφαίας ομάδας στη χώρα, δέκα και πλέον χρόνια αργότερα.\nΟι φιναλίστ του φετινού πρωταθλήματος συναντήθηκαν έξι φορές στους τελικούς από το 1998 έως το 2005 και μετά από ένα διάλειμμα μεγάλης διάρκειας, αναμετρώνται ξανά έξι χρόνια μετά (1o ματς την Τετάρτη, 27/4), με τους «ερυθρόλευκους» να προηγούνται με 4-2 νίκες (΄99, ΄00, ΄01, ΄03 ο Ολυμπιακός, ΄02, ΄05 ο Ηρακλής).\nΗ τύχη του πρωτάρη δε βοήθησε τον πρωτοεμφανιζόμενο σε τελικούς Ηρακλή απέναντι στον Ολυμπιακό του Ζόραν Γκάετς.\nΟι Πειραιώτες κατέκτησαν το πρωτάθλημα με 3-0 νίκες, με τον δεύτερο τελικό να διεξάγεται στο ουδέτερο κλειστό της Βέροιας λόγω τιμωρίας των Θεσσαλονικέων. Ο νυν προπονητής του Ηρακλή, Φρέντι Μπρουκς, δεν είχε την ευκαιρία να αγωνιστεί στο τρίτο παιχνίδι, καθώς υπέστη ρήξη χιαστών.\nΟ Ηρακλής μπορεί να κατέκτησε τον πρώτο τίτλο της ιστορίας του στο Κύπελλο, το νταμπλ ωστόσο δεν ήταν γραφτό να έρθει.\nΠαρά την εκτός έδρας νίκη του στο τρίτο ματς στη Γλυφάδα, που μείωσε τη σειρά σε 2-1, ο Ολυμπιακός πανηγύρισε τον τρίτο συνεχόμενο τίτλο του μέσα στο Κατσάνειο, με τον Τάσο Κουμπλή στον πάγκο.\nΜε τον Ιταλό Ντανιέλε Ρίτσι στην τεχνική ηγεσία, ο Ολυμπιακός δε δυσκολεύτηκε να κάνει το 3-0 στη σειρά των τελικών και να κατακτήσει ένα ακόμα πρωτάθλημα.\nΤα εύκολα τέλειωσαν για τον Ολυμπιακό τη σεζόν 2001-2002, με τον Ηρακλή να είναι πια αποφασισμένος να φέρει το τρόπαιο στη Θεσσαλονίκη.\nΗ σειρά οδηγήθηκε σε πέντε ματς, με τα τρία τελευταία μάλιστα να κρίνονται στο τάι μπρέικ. Κάνοντας το «μπρέικ» στην έδρα του αντιπάλου, οι «κυανόλευκοι» του Λεώνη επικράτησαν με 3-2 στο κατάμεστο κλειστό της Δραπετσώνας και στέφθηκαν πρωταθλητές.\nΡεβάνς για την ήττα της περασμένης σεζόν πήρε ο Ολυμπιακός, στο 5ο συνεχόμενο ραντεβού των δύο ομάδων στους τελικούς.\nΜε το πλεονέκτημα έδρας «λάφυρο» από την κανονική περίοδο, η ομάδα του Λιούμπομιρ Τράβιτσα επικράτησε δύο φορές στη Γλυφάδα και μία στη Θεσσαλονίκη και πήρε τον τίτλο πίσω στο λιμάνι.\nΜε τους νυν προπονητές των φιναλίστ, Φρέντι Μπρουκς και Γιάννη Καλμαζίδη, συμπαίκτες στον Ηρακλή, οι «κυανόλευκοι» έγραψαν ιστορία κατακτώντας αήττητοι και τους τρεις τίτλους της σεζόν (πρωτάθλημα, Κύπελλο και Σούπερ Καπ)!\nΟι Θεσσαλονικείς χρειάστηκαν τρία ματς για να φτάσουν σε ισάριθμες νίκες και να ολοκληρώσουν ιδανικά μια ονειρεμένη χρονιά για το σύλλογο, αλλά και μία πορεία που δύσκολα θα δούμε από άλλη ελληνική ομάδα.


Επεμβάσεις για τη θεραπεία της νοσογόνου παχυσαρκίας και... - Flashnews.gr\nΕπεμβάσεις για τη θεραπεία της νοσογόνου παχυσαρκίας και του διαβήτη στο Πα.Γ.Ν.Η.\nΗ Μονάδα Χειρουργικής Μεταβολικών Νόσων-Παχυσαρκίας Πα.Γ.Ν.Η. λειτουργεί ως θεσμοθετημένη Μονάδα της Κλινικής Χειρουργικής Ογκολογίας από το 1992. Έχει σκοπό την χειρουργική θεραπεία ασθενών με μεταβολικά νοσήματα, κυρίως με νοσογόνο παχυσαρκία και σακχαρώδη διαβήτη τύπου 2.\nΣυνεργάζεται με Κλινικές , όπως η Ενδοκρινολογική, η Παθολογική, η Πνευμονολογική, η Καρδιολογική και Εργαστήρια του ΠαΓΝΗ, όπως το Βιοχημικό, το Εργαστήριο Ιατρικής Απεικόνισης, Πυρηνικής Ιατρικής κ.α.\nΗ Μονάδα Μεταβολικής Χειρουργικής του Πανεπιστημίου Κρήτης είναι μεταξύ των 9 συνολικά κέντρων στην Ευρώπη που ξεκίνησαν την λαπαροσκοπική χειρουργική της παχυσαρκίας.\nΔιευθυντής της Μονάδας είναι ο Ιωάννης Μελισσάς, Καθηγητής Χειρουργικής Πανεπιστημίου Κρήτης, Κλινική Χειρουργικής Ογκολογίας Πα.Γ.Ν.Η.\nΟι επεμβάσεις που γίνονται για την θεραπεία της παχυσαρκίας και του σακχαρώδη διαβήτη είναι:\n• Ο γαστρικός δακτύλιος\nΗ επέμβαση που γίνεται με λαπαροσκόπιση διαρκεί λιγότερο από 1 ώρα Το πλεονέκτημα της μεθόδου αυτής είναι ότι μπορεί να ρυθμιστεί το εύρος του δακτυλίου, με μια βαλβίδα του τοποθετείται κάτω από το δέρμα. Έτσι μπορεί να σφίγγεται για να μειώσει την ποσότητα της τροφής που περνά στο έντερο και αποροφάται, η να ξεσφίγγεται ώστε αυτή η ποσότητα τροφής να αυξάνεται. Μετεγχειρητικά η παραμονή στην κλινική περιορίζεται συνήθως σε 1 ημέρα η και λιγώτερο. Η απώλεια του παραπανίσιου βάρους μετεγχειρητικά είναι περίπου 55%.\n• Η επιμήκης γαστρεκτομή\n• Η πτύχωση του στομάχου\nΕίναι μια νέα χειρουργική μέθοδος απώλειας βάρους που μοιάζει με την επιμήκη γαστρεκτομή. Η διαφορά είναι ότι δεν αφαιρείται τμήμα του στομάχου αλλά πτυχώνεται προς το εσωτερικό του στομαχιού ώστε να περιορίζεται η ο όγκος του και η χωρητικότητά του σε τροφή.\nΗ μέθοδος έχει το πλεονέκτημα ότι δεν γίνεται τομή στο στομάχι με αποτέλεσμα να μην υπάρχει επιπλοκή της διαφυγής γαστρικού περιεχομένου στην περιτοναική κοιλότητα.\nΗ απώλεια βάρους είναι ικανοποιητική και φτάνει στο 50% περίπου του πλεονάζοντος βάρους, αλλά είναι μικρότερη αυτής που παρατηρείται μετά από την επιμήκη γαστρεκτομή.\nΗ επέμβαση γίνεται λαπαροσκοπικά και διαρκεί περίπου 90 λεπτά. Μετεγχειρητικά συνήθως η νοσηλεία είναι 1 η 2 ημέρες. Η νέα αυτή επέμβαση χρησιμοποιείται για θεραπεία αρρώστων με νοσογόνο παχυσαρκία τα τελευταία 2 χρόνια. Γνωρίζουμε δηλαδή μόνο τα βραχυπρόθεσμα αποτελέσματά της. Δεν υπάρχει εμπειρία και γνώση για τις συνέπειες της επέμβασης αυτής μετά από μεγαλύτερο χρονικό διάστημα πχ μετά από μία πενταετία μετεγχειρητικά.\n• Η γαστρική παράκαμψη (Gastric Bypass)\nΗ επέμβαση γίνεται λαπαροσκοπικά και χρειάζονται περίπου 2-2,5 ώρες. Δημιουργείται ένας μικρός γαστρικός θύλακας (μικρό τμήμα του στομάχου) σε συνέχεια του οισοφάγου, που γεμίζει εύκολα με μικρή ποσότητα τροφής. Ο θύλακας αυτός συνδέεται απ’ ευθείας με το λεπτό έντερο και έτσι η τροφή δεν περνά μέσα από το υπόλοιπο στομάχι και το δωδεκαδάκτυλο. Έτσι η επέμβαση ονομάστηκε γαστρική παράκαμψη. Επειδή καταργείται η πυλωρική βαλβίδα μετά από την κατανάλωση σακχαρούχων τροφών ο ασθενής αισθάνεται ναυτία και τάση προς εμετό, ιδρώνει και γενικά αποφεύγει την λήψη τροφών πλούσιων σε υδατάνθρακες.\n• Η χολοπαγκρεατική εκτροπή\nΗ επέμβαση αυτή είναι η πιο αποτελεσματική ως προς την απώλεια του παραπανίσιου βάρους που φτάνει το 75-80%. Επίσης ο σακχαρώδης διαβήτης με την επέμβαση αυτή θεραπεύεται σε ποσοστό 98-99%. Τα καλά της αποτελέσματα θα έπρεπε να είχαν οδηγήσει σε επικράτηση της επέμβασης αυτής και στην αποκλειστική χρήση της για την θεραπεία της παχυσαρκίας και του σακχαρώδη διαβήτη.\nΌμως επειδή είναι τεχνικά δύσκολη και συνοδεύεται από μεγαλύτερη θνητότητα και επιπλοκές συγκριτικά με τις άλλες επεμβάσεις, η χρήση της περιορίζεται σε εξειδικευμένα κέντρα και σε ασθενείς με υψηλό Δείκτη Μάζας Σώματος (ΔΜΣ) και όταν συνυπάρχει παχυσαρκία και διαβήτης. Λαπαροσκοπικά η επέμβαση γίνεται σε 3-3,5 περίπου ώρες και η νοσηλεία διαρκεί 4-5 ημέρες. Μετεγχειρητικά είναι απαραίτητη η καθημερινή λήψη δισκίων ασβεστίου, σιδήρου και φυλικού οξέος.\nΣάββατο, 2 Μαρτίου 2013, 16:09


Όταν η Meghan Markle δεν ήταν... αθώα πριγκίπισσα κι έβαζε φωτιές με το στριπτίζ της! - Neopolis\nΌταν η Meghan Markle δεν ήταν… αθώα πριγκίπισσα κι έβαζε φωτιές με το στριπτίζ της!\nΜπορεί να είναι πια η Δούκισσα του Σάσεξ, η Meghan Markle όμως πριν γνωρίσει και παντρευτεί τον πρίγκιπα Harry έκανε πολλά εκεί στο Hollywood. Καταλαβαίνεις τι εννοώ…\nΕκτός από τις σέξι φωτογραφίες της πρώην ηθοποιού που είχε δημοσιεύσει το ‘Closer’, χάρη στις οποίες το πριγκιπικό ζευγάρι είχε προσφύγει στο Δικαστήριο κερδίζοντας αποζημίωση 92.000 λίρες, οι Γάλλοι δικηγόροι του περιοδικού έχουν σκοπό να βάλουν τα μεγάλα μέσα.\nΧαρακτήρισαν κατ’αρχάς ως υποκριτική τη μεγάλη αποζημίωση και γι’αυτό θα προσφύγουν στο Εφετείο των Βερσαλλιών, με τους εκπρόσωπους του περιοδικού να δηλώνουν πως πρέπει να αναθεωρηθεί η απόφαση του δικαστηρίου.\nΩστόσο, έχουν σκοπό να χρησιμοποιήσουν βίντεο της Meghan να κάνει στριπτίζ ενώ ψήνει μπιφτέκια (!), προκειμένου να αποδείξουν έτσι πως τα θηλυκά μέλη της βασιλικής οικογένειας χρησιμοποίησαν σέξι φωτογραφίες για να προωθήσουν τους εαυτούς τους.\nΤσέκαρε το βίντεο «Grilling Never Looked So Hot With Meghan Markle», που είχε γυριστεί για το περιοδικό Men’s Health το 2013.\nMeghan Markle Menshealth δικαστήριο περιοδικό Closer στριπτίζ


Οργανική Πρωτεΐνη Κάνναβης - Naturya | GymBeam.gr\nΟργανική Πρωτεΐνη Κάνναβης - Naturya\nΗ Οργανική Πρωτεΐνη Κάνναβης είναι μια ποιοτική πηγή πρωτεΐνης με όλα τα απαραίτητα αμινοξέα. Η κατανάλωσή της θα υποστηρίξει την ανάπτυξη και τη συντήρηση των μυών, αλλά και των υγιών οστών. Η πρωτεΐνη δεν περιέχει γλουτένη και είναι κατάλληλη για vegans.\nProteín Vegan Blend - GymBeam 1000 g - chocolate\nΟργανική Πρωτεΐνη Κάνναβης - όλα τα απαραίτητα αμινοξέα σε μια εύπεπτη πρωτεΐνη\nΗ Οργανική Πρωτεΐνη Κάνναβης είναι 49% φυτική πηγή πρωτεΐνης εξαιρετικής ποιότητας. Η πρωτεΐνη στο σώμα συμβάλλει στην ανάπτυξη και τη διατήρηση των μυών, αλλά και στη διατήρηση της υγείας των οστών. Η πρωτεΐνη κάνναβης χαρακτηρίζεται για την πλoύσια περιεκτικότητά της σε όλα τα απαραίτητα αμινοξέα, ενώ η συγκεκριμένη έχει και οργανική ποιότητα, δεν περιέχει γλουτένη και είναι κατάλληλη και για vegans. Με την κατανάλωση του συγκεκριμένου προϊόντος, θα εφοδιάσετε το σώμα σας με μια εύπεπτη και υψηλής ποιότητας πρωτεΐνη.\nΗ Βιολογική Πρωτεΐνη Κάνναβης και τα Οφέλη της\nείναι βιολογικής ποιότητας\nείναι κατάλληλη για vegans\n100% οργανική πρωτεΐνη κάνναβης\nΕνεργειακή αξία 1520 kJ / 362 kcal\nΛιπαρά 11.1 g\nπολυακόρεστα 8 g\nΒιταμίνη E 3.4 mg\nΚάλιο 1400 mg\nΜαγγάνιο 11 mg\nΨευδάργυρος 16 mg\nΩμέγα-3 λιπαρά 1700 mg\nΜπορεί να περιέχει ξηρούς καρπούς. Να φυλάσσεται σε δροσερό, ξηρό και σκοτεινό μέρος. Μόλις ανοιχτεί η συσκευασία, να καταναλώνεται εντός 1 μήνα.\nΑξιολογήσεις Πελατών Οργανική Πρωτεΐνη Κάνναβης - Naturya\nΑξιολογείτε:Οργανική Πρωτεΐνη Κάνναβης - Naturya


Κατερίνα μήπως θα πρέπει να σταματήσεις να φουσκώνεις τα χείλη σου; - MagazinoMou\nHomeLifestyleΚατερίνα μήπως θα πρέπει να σταματήσεις να φουσκώνεις τα χείλη σου;\n10 Μαρτίου 2017 Magazinomou Staff Lifestyle 0\nΣτις φωτογραφίες αυτές βλέπουμε το πριν και το μετά, τη μετάλλαξη δηλαδή της Κατερίνας Καινούργιου. Δεν το κάνουμε για να σας δείξουμε την αλλαγή καθώς οι φωτογραφίες της Κατερίνας από την εφηβική της ηλικία έχουν κυκλοφορήσει χρόνια τώρα και υπάρχουν σε όλο το διαδίκτυο. Ωστόσο θέλουμε να κάνουμε μια σύγκριση στα χείλη της, τα κανονικά της χείλη δηλαδή με τα τωρινά. Βρε Κατερίνα μου λες και σε τσίμπησαν μέλισσες. Μήπως να σταματήσεις λίγο με το υαλουρονικό; Είπαμε να βάλεις, αλλά εσύ το παράκανες. Σε λίγο δεν θα σε γνωρίζουμε.\nΚατερίνα Καινούργιου πλαστικές


Αντώνης Λουβερδής: Θηναίας, το «αναπτυξιακό ανάγνωσμα»... - InKefalonia\nΑντώνης Λουβερδής: Θηναίας, το «αναπτυξιακό ανάγνωσμα»...\nΔημοσιεύτηκε: Κυριακή, 14 Απριλίου 2019 10:41\nΗ χωροταξική αναδιάταξη και η σύσταση του νέου Δήμου Αργοστολίου, δημιουργεί νέα δεδομένα...\nΗ χωροταξική αναδιάταξη και η σύσταση του νέου Δήμου Αργοστολίου, δημιουργεί νέα δεδομένα και αναδεικνύει νέες προκλήσεις για τον τόπο μας. Όλοι όσοι πιστεύουμε στην ανάταξη της φθίνουσας πορείας των χωριών που απαρτίζουν την γεωγραφική Θηνιά (Ζόλα - Αγκώνας - Νύφι - Πετρικάτα - Καρδακάτα - Ρίζα - Κοντογουράτα) οφείλουμε να καταθέσουμε τις θέσεις μας για το πώς κάτι τέτοιο μπορεί να γίνει πραγματικότητα.\nΤην προσεχή διετία αναμένεται να συσταθεί επιτροπή για την χωροταξική ανασυγκρότηση των Δήμων της χώρας. Προσωπική μου άποψη -όπως επανειλημμένα έχω υποστηρίξει- είναι ότι σε αυτή την επιτροπή θα ΠΡΕΠΕΙ να προτάξουμε τη ΣΥΓΚΡΟΤΗΣΗ της Θηνιάς (Ζόλα, Αγκώνας, Νύφι, Πετρικάτα, Καρδακάτα, Ρίζα, Κοντογουράτα) σε ΔΗΜΟΤΙΚΗ ΕΝΟΤΗΤΑ του δήμου Αργοστολίου. Με αυτή την άποψη ευθυγραμμίζεται ο υποψήφιος Δήμαρχος Αργοστολίου κ. Θεόφιλος Μιχαλάτος.\nΜέσα σε ένα τέτοιο πλαίσιο θα έχουμε τη δυνατότητα να υλοποιήσουμε στοχευμένες αναπτυξιακές δράσεις στα χωριά μας. Πιο συγκεκριμένα:\n● Άμεση διεκδίκηση των οικονομικών και αντισταθμιστικών οφελών που προκύπτουν από τη λειτουργία των αιολικών πάρκων και του ΧΥΤΥ στην περιοχή μας, κάτι που μέχρι σήμερα δεν έχει πραγματοποιηθεί από την παρούσα δημοτική Αρχή, υπονομεύοντας με αυτό τον τρόπο την προοπτική για ισόρροπη ανάπτυξη.\n● Άμεση μελέτη του λιμανιού της ΑΓΙΑΣ ΚΥΡΙΑΚΗΣ και του δρόμου της παραλίας μέχρι την ΠΛΑΤΙΑ ΑΜΜΟ.\n● Αξιοποίηση της παραλίας ΒΟΥΤΙ και δημιουργία ομαλής πρόσβασης στη σπηλιά όπου βρίσκεται ο παλαιός ιερός ναός του ΑΗ ΓΙΑΝΝΗ.\n● Προώθηση δυνατοτήτων τουριστικής περιήγησης από θαλάσσης με δραστηριοποίηση των επαγγελματιών αλιέων της περιοχής μας στις παραλίες ΚΑΜΑΡΙ, ΦΤΕΡΗ, ΑΜΙΔΙ, ΓΙΑΝΝΙΣΚΑΡΙ κ.α.\n● Ανάδειξη της παραλίας του ΣΩΤΗΡΑ με παράλληλη προσπάθεια επισκευής του ιστορικού του λιμανιού και προσβασιμότητα στην παραλία του ΚΟΥΜΑΡΙΑ.\n● Ανάδειξη των περιπατητικών διαδρομών στον πανέμορφο ορεινό όγκο των χωριών μας, όπως είναι το «Μονοπάτι του Ανέμου» στον ΑΓΚΩΝΑ, το «Μονοπάτι της Φτέρης» στα ΖΟΛΑ και η διαδρομή που συνδέει τα τρία πολύ καλά διατηρημένα και μοναδικά πηγάδια με αναβαθμούς στο ΝΥΦΙ κ.α.\n● Ανάδειξη του μετώπου του κόλπου ΑΡΓΟΣΤΟΛΙΟΥ - ΛΗΞΟΥΡΙΟΥ (στο τμήμα που ανήκει διοικητικά στον δήμο Αργοστολίου) και του υδροβιότοπου στο ΛΙΒΑΔΙ.\nΔεν πρέπει επίσης να ξεχνάμε ότι τα χωριά μας βρίσκονται γεωγραφικά στο κέντρο του νησιού, δίνοντας στον επισκέπτη εύκολη δυνατότητα προσβάσεως στις ομορφιές των όμορων δήμων, γεγονός που τα καθιστά κατάλληλα για ανάπτυξη τουριστικών καταλυμάτων. Στο σημείο αυτό θεωρώ απαραίτητο να σταθώ σε ένα μεγάλο χρόνιο πρόβλημα που αντιμετωπίζει η περιοχής μας. Αναφέρομαι στο τεράστιο ζήτημα της έλλειψης αρδευτικών πόρων. Πιστεύω ακράδαντα πώς ο μόνος τρόπος επίλυσης του αρδευτικού προβλήματος του τόπου μας είναι η κατασκευή ΥΔΡΟΜΑΣΤΕΥΣΗΣ σε συνεργασία με την Περιφέρεια, στις περιοχές από τον ΑΓΙΟ ΣΩΣΤΗ μέχρι τις ΚΑΡΑΒΗΧΕΣ, την ΚΡΥΑ ΒΡΥΣΗ και τους ΜΗΝΑΔΕΣ. Ένα μεγάλο έργο σαν και αυτό θα δημιουργήσει οργανωμένες, παραγωγικές, καλλιεργήσιμες εκτάσεις, αποφέροντας ταυτόχρονα νέες θέσεις απασχόλησης. Επιπλέον, μια τέτοια εξέλιξη θα δώσει την προοπτική αξιοποίησης των κάμπων στις περιοχές των ΠΕΤΡΙΚΑΤΩΝ, ΚΑΡΔΑΚΑΤΩΝ, ΝΥΦΙΟΥ και ΑΓΚΩΝΑ για αγροτοτουριστικές επιχειρηματικές δράσεις.\nΕίναι εξίσου σημαντικό να επισημάνω ότι η περιοχή μας είναι βάσει του Περιφερειακού Χωροταξικού Πλαισίου (Π.Χ.Π.) πρώτη σε εκτάσεις και άρα ιδανική για την ανάπτυξη κτηνοτροφικών πάρκων, τα οποία με τις νέες μορφές «επιχειρείν» θα βοηθήσουν τους ήδη υπάρχοντες, αλλά και νέους κτηνοτρόφους. Άλλωστε, η μορφολογία του εδάφους και οι κλιματικές συνθήκες προσφέρονται για αειφόρο ανάπτυξη και ήπιες μορφές επιχειρηματικότητας. Είναι αναγκαίο να αναδείξουμε έτι περαιτέρω τα υψηλής ποιότητας τοπικά προϊόντα μας όπως είναι τα αμνοερίφια, τα βοοειδή, τα τυροκομικά είδη, το θυμαρίσιο μέλι και το κρασί.\nΤαυτόχρονα με τα παραπάνω θεωρώ ότι πρέπει να στοχεύσουμε στην ποιοτική αναβάθμιση του τόπου μέσα από τη στήριξη των δράσεων των πολιτιστικών συλλόγων, την ανάδειξη των κοινών χαρακτηριστικών και την εμπέδωση της κοινωνικής συνοχής. Προς αυτή την κατεύθυνση προτείνω τη συνεργασία των πολιτιστικών συλλόγων των χωριών μας για τη δημιουργία Πνευματικού Λαογραφικού Κέντρου με σκοπό την καταγραφή και την ανάδειξη της ιστορικής πορείας της Θηνιάς. Σε αυτό το εγχείρημα θα μπορούσαν να συμβάλλουν οι επαγγελματίες του τουρισμού της περιοχής μας. Για τη στέγαση μιας τέτοιας προσπάθειας θα μπορούσαν να χρησιμοποιηθούν τα σχολεία που είναι στην αρμοδιότητα του δήμου ή ακόμη και το κλειστό Ιατρείο στα ΠΕΤΡΙΚΑΤΑ που σήμερα «ρημάζει».\nΑυτές είναι οι δράσεις που θα πρέπει να σχεδιάσουμε σε βάθος τετραετίας ώστε να πετύχουμε όλα όσα αγαπάμε για τον τόπο μας και τα παιδιά μας.\nΓιατί οι νέοι παραμένουν στον τόπο τους όταν αποκτούν σε αυτόν βιοποριστικό εισόδημα. Όταν μπορούν να σχεδιάζουν και να κάνουν όνειρα για τη ζωή τους, βασιζόμενοι σε στέρεες βάσεις, ΣΤΟΝ ΤΟΠΟ ΤΟΥΣ.\nΥ.Γ. Για τα υπόλοιπα χωριά του δήμου Αργοστολίου θα επανέλθω σε επόμενο άρθρο μου.\nΔημοτική Τράπεζα Ιδεών και Καινοτομίας\nΣτο κατάμεστο Πoλιτιστικό Κέντρο της Αγίας Ευφημίας παρουσιάστηκαν οι υποψήφιοι του Στέλιου Σπαθή για την Πύλαρο (εικόνες)


Nia Vardalos: Τα γυρίσματα της νέας της ταινίας στην Ελλάδα και η ανέλπιστη πρόταση που δέχτηκε - Queen.gr\nNia Vardalos: Τα γυρίσματα της νέας της ταινίας στην Ελλάδα και η ανέλπιστη πρόταση που δέχτηκε\nΗ θορυβώδης οικογένεια Portokalos επιστρέφει και τα γυρίσματα του «Γάμος αλά ελληνικά 3» μόλις ξεκίνησαν με την ενθουσιασμένη Nia Vardalos να δέχεται και μία αναπάντεχη πρόταση από έλληνα σχεδιαστή.\nΗ Καναδή ηθοποιός και σκηνοθέτης Nia Vardalos που έχει ελληνική καταγωγή, ετοιμάζει την τρίτη ταινία «Γάμος αλά ελληνικά» (Μy big fat weeding 3) και τα γυρίσματα στην χώρα μας ήδη ξεκίνησαν. Το sequel της ταινίας, κρύβει μία συγκινητική προσωπική ιστορία και σε αυτή την χολυγουντιανή παραγωγή θα λάβουν μέρος και έλληνες ηθοποιοί. Η Vardalos έδειξε πριν από λίγες ώρες τον ενθουσιασμό της που βρίσκεται στην Ελλάδα και δέχθηκε μάλιστα και μία πρόταση για συνεργασία από έλληνα σχεδιαστή.\nΑφιερωμένη στον Gus\nΣτην συνέχεια των δύο ταινιών που έχουν γνωρίσει παγκόσμια επιτυχία, όλη η οικογένεια Portokalos μετακομίζει για λίγο στην Ελλάδα. Η κόρη της Τούλας και του Ian, Paris, παντρεύεται και φυσικά ο γάμος θα γίνει στον τόπο καταγωγής της μητέρας της. Βέβαια η Τούλα - που υποδύεται η ίδια η Nia Vardalos - δεν έχει επισκεφτεί ποτέ ξανά την χώρα καταγωγής των γονιών της. Έρχεται ωστόσο για έναν ιδιαίτερο ρόλο. Ο πατέρας της Gus, έχει πεθάνει και οι Portokalos θέλουν να τον τιμήσουν κάνοντας εδώ τον γάμο.\nΚαι εδώ κρύβεται και μία συγκινητική ιστορία. Ο ηθοποιός Micheal Konstantin που υποδυόταν τον κινηματογραφικό της πατέρα έφυγε πριν από 2 χρόνια από την ζωή και αποτελούσε μία χαρακτηριστική μορφή των ταινιών της. Η ηθοποιός και σκηνοθέτης είχε δηλώσει εξαρχής ότι αυτή η ταινία είναι αφιερωμένη σε εκείνον.\nΤα γυρίσματα έχουν ξεκινήσει ήδη από την Κέρκυρα, αλλά η Vardalos έμεινε για λίγες ημέρες στην Αθήνα και συγκεκριμένα στην Πλάκα, όπου γύρισε και ένα video δίνοντας κάποιες πληροφορίες για την τόσο μεγάλη παραγωγή. Σε αυτή την ανάρτηση αρκετοί έλληνες φαν της απάντησαν, αλλά ανάμεσα στα σχόλια η ηθοποιός δέχθηκε ένα κολακευτικό σχόλιο και μία πρόταση από τον Βασίλη Ζούλια να φορέσει δημιουργίες της: «Χρειάζεσαι ένα δικό μου φόρεμα. Ή και περισσότερα». Με εκείνη να απαντά ευθύς και ενθουσιασμένη: «Α, ναι. Σε παρακαλώ!». Λέτε να έχουμε τελικά τέτοια συνεργασία;\n#VisitGreece: Ο Tom Hanks & η Nia Vardalos διαφημίζουν την Ελλάδα!\nΈπειτα από 25 χρόνια το διάσημο ζευγάρι έδωσε τέλος στον γάμο του\nBullet Train: 4 λόγοι για να δεις τη νέα ταινία με τον Brad Pitt


Ταξίδι Διακοπές ΑΥΣΤΡΙΑΚΕΣ ΑΛΠΕΙΣ ΚΑΙ ΛΙΜΝΕΣ |xilouris-travel.gr\n15/6 ● 29/6\n1Η ΗΜΕΡΑ, ΑΘΗΝΑ - ΠΑΤΡΑ (ΠΛΟΙΟ): Αναχώρηση από ΑΘΗΝΑ για το λιμάνι της ΠΑΤΡΑΣ με ενδιάμεση στάση, άφιξη, τακτοποίηση στο πλοίο και απόπλους για ΑNKOΝΑ, διανυκτέρευση εν πλω.\n2Η ΗΜΕΡΑ, ΑΝΚΟΝΑ - ΒΕΡΟΝΑ: 'Αφιξη στο λιμάνι της ΑNKOΝΑ και άμεση αναχώρηση για τη βόρειο Ιταλία και την πόλη της ΒΕΡΟΝΑΣ. Με ενδιάμεση στάση θα φθάσουμε το βράδυ, τακτοποίηση στο ξενοδοχείο, δείπνο, διανυκτέρευση.\n3Η ΗΜΕΡΑ, ΒΕΡΟΝΑ - TYΡΟΛΟ: Πρωινό, σύντομη περιήγηση στην πόλη του ΡΩΜΑΙΟΥ και της ΙΟΥΛΙΕΤΑΣ και αναχώρηση για ΙΝΝΣΜΠΡΟΥΚ. 'Αφιξη στην πρωτεύουσα του ΤΥΡΟΛΟ και γνωριμία - περιήγηση στην πόλη του ποταμού ΙΝΝ. Ξεκινάμε από την κεντρική λεωφόρο της ΜΑΡΙΑΣ ΘΗΡΕΣΙΑΣ, για να ακολουθήσει το Δημαρχείο, το κτίριο της ΧΡΥΣΗΣ ΣΤΕΓΗΣ, ο Καθεδρικός Ναός του Αγίου Ιακώβου, τα ανάκτορα Χόφμπουρν, η αψίδα του Θριάμβου και η κεντρική λεωφόρος Τερεζιενστράσσε. Τακτοποίηση στο ξενοδοχείο, χρόνος ελεύθερος για περιπάτους, δείπνο, διανυκτέρευση.\n4Η ΗΜΕΡΑ, ΙΝΝΣΠΜΡΟΥΚ - KIΤZBUHEL - ZELL AM SEE - ΣΑΛΤΣΜΠΟΥΡΓΚ: Πρωινό και αναχώρηση για την καρδιά των Αυστριακών 'Αλπεων, το γραφικό ΚΙΤΣΜΠΟΥΕΛ. Τυρολέζικο σκηνικό, με πέτρινα δρομάκια, πολύχρωμα σπιτάκια, χιονοδρομικά κέντρα υψηλών προδιαγραφών. Επόμενος σταθμός το παραμυθένιο ΖΕLL AM SEE με την ομώνυμη λίμνη να συνδυάζει αρμονικά το υδάτινο τοπίο με τους γύρω ορεινούς όγκους. Τακτοποίηση νωρίς το βράδυ στο ξενοδοχείο μας στην ευρύτερη περιοχή των λιμνών, δείπνο, διανυκτέρευση.\n5Η ΗΜΕΡΑ, ΣΑΛΤΣΜΠΟΥΡΓΚ - ΧΑΛΣΤΑΤΤ: Πρωινό και γνωριμία με την πόλη του ΣΑΛΤΣΜΠΟΥΡΓΚ. Πρωτεύουσα του ομώνυμου ομοσπονδιακού κρατιδίου, γενέτειρα του ΜΟΤΣΑΡΤ, μια πόλη με ξεχωριστή ομορφιά και ιστορία. Θα δούμε ορισμένα από τα σημαντικότερα αξιοθέατα, όπως το «σπίτι - μουσείο του Μότσαρτ», το παλάτι ΜΙΡΑΜΠΕΛ, την εκκλησία του ΑΓΙΟΥ ΦΡΑΓΚΙΣΚΟΥ και τέλος το περίφημο ΝΤΟΜ, τον καθεδρικό ναό της πόλης για XAΛΣΤΑΤΤ. Αμέσως μετά μια μοναδική διαδρομή με αλπικά τοπία απαράμιλλης ομορφιάς, γραφικά χωριά με ξύλινα σπίτια και πανέμορφες λίμνες, μας οδηγούν στο παραλίμνιο χωριουδάκι Halstatt, μνημείο Παγκόσμιας Κληρονομιάς της UNESCO. Χρόνος ελεύθερος για περιπάτους ή προαιρετικά βαρκάδα στη λίμνη Χάλστεττερ, για να χαλαρώσουμε και να απολαύσουμε την ηρεμία που κυριαρχεί στην περιοχή. Επιστροφή στο ξενοδοχείο, δείπνο, διανυκτέρευση.\n6Η ΗΜΕΡΑ, ΦΙΛΑΧ (VILLACH) - ΒΕΝΕΤΙΑ: Πρωινό και αναχώρηση για ΒΕΝΕΤΙΑ, με μικρή στάση στο ΦΙΛΑΧ. 'Αφιξη στο ΜΕΣΤΡΕ, όπου με βαπορέτο (έξοδα ατομικά) θα φθάσουμε στη "Βασίλισσα της Αδριατικής", για να γνωρίσουμε τη ΓΕΦΥΡΑ των ΣΤΕΝΑΓΜΩΝ, το ΠΑΛΑΤΙ των ΔΟΓΗΔΩΝ, τον ΠΥΡΓΟ του ΡΟΛΟΓΙΟΥ κ.α. τακτοποίηση στο ξενοδοχείο, δείπνο, διανυκτέρευση.\n7Η ΗΜΕΡΑ, ΒΕΝΕΤΙΑ - ΑΝΚΟΝΑ: Μετά το πρωινό ξεκινάμε για το λιμάνι της ΑΝΚΟΝΑ, μέσω ΜΠΟΛΟΝΙΑΣ, με ενδιάμεση στάση στη διαδρομή. Τακτοποίηση στο πλοίο και απόπλους για ΠΑΤΡΑ, διανυκτέρευση εν πλω.\n8Η ΗΜΕΡΑ, ΠΑΤΡΑ - ΑΘΗΝΑ: Το μεσημέρι φθάνουμε στο λιμάνι της ΠΑΤΡΑΣ και τρείς περίπου ώρες αργότερα στην ΑΘΗΝΑ.\nΑΝΑΧΩΡΗΣΕΙΣ: 25/4, 15 & 29/6.\n*Ημιδιατροφή στα ξενοδοχεία (5 πρωινά & 5 δείπνα).\n*Εισιτήρια πλοίων σε 4ΚΛΙΝΕΣ εσωτερικές καμπίνες (ΑΒ4) με W.C.\n*Είσοδοι σε Μουσεία - αρχαιολογικούς χώρους.\n20/6 ● 6/7 ● 22/7 ● 11/8 ● 23/8 ● 14/9 ● 21/9 ● 12/10 ● 19/10 ● 26/10\nΔΙΑΠΟΛΙΤΕΙΑΚΟΣ US ROUTE 66\n26/7 ● 17/8 ● 21/9\nΒΡΑΧΩΔΗ ΟΡΗ - ΚΑΝΑΔΑΣ\n25/7 ● 15/8 ● 18/9


Εθνική οδός Αθηνών-Λαμίας Ηλικιωμενος\nΕφιαλτικά λεπτά βίωσαν οι διερχόμενοι οδηγοί, στην Εθνική οδό Αθηνών - Λαμίας, όταν ήρθαν αντιμέτωποι με αυτοκίνητο που κινούταν ανάποδα στον δρόμο.\nΚαλημέρα... Άσχετο με την ηλικία ο συγκεκριμένος κόμβος είναι πολύ άσχημα φτιαγμένος... Όποιος τον ξέρει θα σας πει ότι έχει 4 κανονικες και 4 παράπλευρες εισοδους, εξοδους\nΝα απαγορευτεί άμεσα η οδήγηση τους μεσήλικες άνω των 50 ετών.Φτάνει πια με την ευνοημένη μέση και τρίτη ηλικία!\nΤο 50 κάντο 75-80 και είσαι μέσα!\nΤο 50 το θεωρείς ώριμη ηλικία;;;; Ο πενηντάρης ειν ένας νέος της εποχής !!!!! Από παλιά το τραγούδαγε ο Ζαμπέτας!!!!\nΦίλε unknown, μήπως είσαι λίγο υπερβολικός με το 50 που έθεσες ως όριο; Είσαι νέος και βλέπεις αλλιώς τα πράγματα αλλά θα φτάσεις 50 πριν το καταλάβεις. Και τότε, δεν θα θέλεις να σου απαγορεύουν να κάνεις τα βασικά! Και πριν προλάβεις να σκεφτείς ότι για να τα λέω αυτά θα είμαι ηλικιωμένη, είμαι ακόμα 35! Για την ηλικία του δεν μπορεί κανένας να κάνει τίποτα, οπότε ας μην κοροιδεύουμε και ας μην είμαστε υπερβολικοί! Θα’πρεπε να βρουν ποιοι του ανανέωσαν το δίπλωμα. Και σωστό, όποιοι είπαν να του πάρουν το δίπλωμα και τέρμα, για τον συγκεκριμένο ηλικιωμένο. Προέχει η ασφάλεια των γύρω του! Ps. Be good to other people for no reason!\n.. εδώ βγαίνουμε στη σύνταξη πλέον στα 70 ... Σε λίγα χρόνια θα βλέπεις ντελιβερά 70άρη να σου φέρνει την πίτσα με παπί και μετά για να ανέβει τις σκάλες θα χρησιμοποιεί μπαστούνι !\nΟ ΜΠΑΡΜΠΑ ΣΑΚΗΣ ΕΔΩ ΣΕ ΕΜΑΣ ΚΟΥΤΣΟΣ Κ ΜΕ ΕΝΑ ΜΑΤΙ 45 ΧΑΠΙΑ ΤΗΝ ΩΡΑ ΕΙΝΑΙ 93 Κ ΟΔΗΓΕΙ ΑΚΟΜΑ ΤΟΧΕΙ ΚΑΝΕΙ ΤΟ ΟΧΗΜΑ ΣΑΝ ΤΣΑΛΑΚΩΜΕΝΟ ΑΛΟΥΜΙΝΟΧΑΡΤΟ ΣΕ ΚΟΠΑΝΑΕΙ Κ ΦΕΥΓΕΙ.... ΡΩΤΗΣΑ ΤΗΝ ΤΡΟΧΑΙΑ ΓΙΑΤΙ ΔΕΝ ΤΟΥ ΑΦΑΙΡΟΥΝ ΤΟ ΔΙΠΛΩΜΑ Κ ΞΕΡΕΤΕ ΤΙ ΕΙΠΑΝ;;;;;;ΑΦΟΥ ΠΕΡΝΑΕΙ ΤΙΣ ΕΞΕΤΑΣΕΙΣ......\nχαχαχαχχαχαχαχαχα εχω εναν θειο καπου στα 85...Ενα μεσημερι στο χωριο και ενω διακοπαρουμε με βλεπει και μου λεει "αγορι μου πες στον πατερα σου οτι του ψιλογρατσουνισα λιγο τ αμαξι...Παραταω ο,τι κανω και παω να δω τ αμαξι...Μιλαμε για ζημια 500 ευρω....\nκαι ο μπλε συριζα εκανε πιο "ευκολη" την ανανεωση των διπλωματων αφου αυτοι ηταν που τον ψηφισαν\nΡε αδερφέ πραγματικά πόσο κόμπλεξ, φύγαν αυτοί γιατί ασχολείσαι ακόμα?\nNα ελεγχθούν επιτέλους οι πινακίδες στους κόμβους σύμφωνα με τα ευρωπαικά πρότυπα/κανονισμούς ωστε να τοποθετούνται έγκαιρα πριν τον κόμβο κάθε 2 χλμ, 1 χλμ, 500 μέτρα και να δείχνουν σωστά στοιχεία ορίων ταχύτητας κλπ. Ένας τέτοιος κόμβος π.χ είναι στις Μικροθήβες από Βόλο προς Αθήνα.\nΚάποιοι αστυνομικοί,ο Θεός να τους κάνει,δεν γνωρίζουν τον Κ.ΟΚ!!\nομως, τι εννοείς;\nΜε το που δίνεται η σύνταξη θα πρέπει να αφαιρείται το δίπλωμα. Φτάνει με τα ραμολιμεντα-φονιαδες\nόποτε θέλεις πιτσιρίκο έλα να σε πάω μια κοντρούλα να δούμε αν έχεις άντερα.Τουλάχιστον εγώ δεν πλήρωσα για να το πάρω όπως εσείς σήμερα.Το κατάλαβες ή να το κάνω πενηνταράκια Ν-ικολάκη?\nΓραφεις σαχλαμαρες. Τα πιο πολλα ατυχηματα και δυστυχηματα δεν τα προκαλουν ηλικιωμενοι. Καποιοι οπως εσυ μεγαλοποιειτε μεμονομενα περιστατικα ,Μαλλον εχετε προβλημα με τους γονεις σας. Γιατι τους μισειτε?\nΔεν τον μαντρώσαν δηλαδή για απόπειρα ανθρωποκτονίας; Ναι αλλά εμένα κανείς δεν μου πετάει μολότοφ ούτε τρικάκια! Από τον γέρο κινδυνεύει η ζωή μου. Όχι από τον Ρουβίκωνα.\nΔιαβάζω "δίνοντας την ευκαιρία στον οδηγό του μικρού Citroen να κάνει αναστροφή και να ομαλοποιηθεί η κατάσταση" και αναρωτιέμαι. Αντί να του πάρουν δίπλωμα για πάντα και να του βάλουν και ένα βαρβάτο πρόστιμο, αυτός ο χάρος συνεχίζει να οδηγεί; Δηλαδή τι άλλο έπρεπε να κάνει; ΗΜΑΡΤΟΝ !!!\nπου να τρέχουμε τώρα, να γράφουμε χαρτιά με το χέρι, καταθέσεις, κλπ. Σίγουρα αυτό σκέφθηκαν. Σε λίγο καιρό θα διαβάζουμε οτι ο καλός ηλικιωμένος θα έχει σκοτώσει μερικούς επειδή δεν είδε κάποιο stop.\nΦυλακή δεν προβλέπεται για τον εγκληματία;\n16/07/2020, 15:57 18


Αντετοκούνμπο: Η Εθνική θα παίζει με "6" στην Κίνα - Π. Βλαχόπουλος - SPORT 24\nΑντετοκούνμπο: Η Εθνική θα παίζει με "6" στην Κίνα\n01 ΦΕΒ 2019 | 14.00\nΟ Παντελής Βλαχόπουλος γράφει για το πώς η συμμετοχή του Γιάννη Αντετοκούνμπο στο Παγκόσμιο της Κίνας αλλάζει τις ισορροπίες και γιατί θα είναι η καλύτερη Εθνική Ελλάδας όλων των εποχών στην άμυνα. Ο κομβικός ρόλος του Μπουρούση στα αποδυτήρια.\nΌλες οι πλευρές έχουν πλέον ωριμάσει και εκτός συγκλονιστικού απροόπτου, ο captain Γιάννης Αντετοκούνμπο θα ηγηθεί της προσπάθειας της Εθνικής στο Παγκόσμιο Πρωτάθλημα της Κίνας (31 Αυγούστου - 15 Σεπτεμβρίου).\nΟι Μιλγουόκι Μπακς έχουν δώσει το "πράσινο φως", η ελληνική ομοσπονδία έχει αφήσει πίσω τις τάσεις αλαζονείας και οι αγορές της Κίνας αποτελούν μεγάλο δέλεαρ τόσο για το ΝΒΑ όσο και τον ίδιο τον παίκτη. Αυτό το τρίπτυχο είναι το εφαλτήριο για τη συμμετοχή του Έλληνα σούπερ σταρ στη διοργάνωση. Επιπροσθέτως υπάρχει και η δεδομένη επιθυμία του Γιάννη, την οποία έχει εκφράσει έντονα στο παρελθόν.\nΜας το είχε εκμυστηρευτεί στη συνέντευξή του στο Sport24.gr στις 11 Ιουλίου του 2018. Ήταν σαφής μπροστά και πίσω από τις κάμερες. Το έβλεπες στα μάτια του, στις εκφράσεις του και σε κάθε λέξη που έβγαινε από το στόμα του. Ο Αντετοκούνμπο θέλει να είναι ο leader της Εθνικής ομάδας μπάσκετ για τα επόμενα δέκα χρόνια.\nO GREEK FREAK ΑΛΛΑΖΕΙ ΤΙΣ ΙΣΟΡΡΟΠΙΕΣ\nΜε τον Γιάννη Αντετοκούνμπο (24 ετών, 2.11 ύψος, 2.21 wingspan) η Ελλάδα βρίσκεται ξανά στις κορυφαίες δυνάμεις του κόσμου. Με μία προϋπόθεση: ο Θανάσης Σκουρτόπουλος να χρησιμοποιήσει τον παίκτη όπως οι Μπακς. Να έχει την απόλυτη ελευθερία κινήσεων και να αγωνιστεί από το "1" αλλά κυρίως στο "5" (άμυνα-επίθεση). Μ' αυτό το τρόπο το Μιλγουόκι βρίσκεται μετά από αρκετά χρόνια στην κορυφή της Ανατολής, παίζοντας παράλληλα ελκυστικό και θεαματικό μπάσκετ.\nΟ Αντετοκούνμπο, λοιπόν, πρέπει να είναι ο απόλυτος κυρίαρχος μέσα στη ρακέτα -ένας εναντίον ενός ή με πλάτη στο καλάθι- και οι υπόλοιποι να "καθαρίζουν" απ' έξω. Οι σουτέρ και οι cutters θα παίξουν σημαντικό ρόλο στη χημεία της ομάδας, σε σχέση με τις κινήσεις του Αντετοκούνμπο κοντά στο καλάθι. Ανατρέχοντας στα ποσοστά του κάτω από τη ρακέτα -όπου κυριαρχεί στο ΝΒΑ- αναμφίβολα ο Greek Freak θα είναι το σημείο αναφοράς για την ελληνική ομάδα. Η αρχή και το τέλος.\nΟι λύσεις και οι επιλογές είναι πάρα πολλές. Ο Γιάννης σε άμυνα και επίθεση μπορεί να παίξει σε όλες τις θέσεις. Ειδικότερα στην άμυνα όμως το γήπεδο μπορεί να "κρυφτεί" για τους αντιπάλους, όταν στο παρκέ μπορεί να βρεθεί η πιο αθλητική πεντάδα όλων των εποχών για την Ελλάδα. Καλάθης-Σλούκας στα γκαρντ, Παπανικολάου ή Παπαπέτρου στο "3", ο Θανάσης Αντετοκούνμπο στο "4" και πεντάρι ο Γιάννης Αντετοκούνμπο. Η απόλυτη αμυντική πεντάδα. Το αντιπροσωπευτικό συγκρότημα μ' αυτούς τους πέντε, θα είναι σαν να παίζει με... 6 στο Παγκόσμιο της Κίνας. Στο συγκεκριμένο σχήμα ο coach θα μπορεί να αγωνιστεί σίγουρα με αλλαγές, θα έχει τη δυνατότητα να πιέζει σε όλο το γήπεδο και να έχει τον πλήρη έλεγχο των ριμπάουντ.\nΗ ΕΠΙΛΟΓΗ ΤΟΥ "1-4"\nΠρέπει να ξεκαθαριστεί κάτι, όσο άσχημο και αν ακουστεί: Όταν έχεις την τύχη να διαθέτεις έναν παίκτη με τα χαρακτηριστικά και την κλάση του Γιάννη Αντετοκούνμπο, οφείλεις να προσαρμοστείς σ' αυτόν. Το έκανε στο παρελθόν η Γερμανία με τον Ντιρκ Νοβίτζκι, το έκανε η Ισπανία με τον Γκασόλ, το έκανε η Γαλλία με τη γενιά του Τόνι Πάρκερ και βεβαίως το έκανε και η δική μας Εθνική με τον Γκάλη. Αυτό δεν είναι υποτιμητικό για τους άλλους, αλλά μία πραγματικότητα. Την οποία παίκτες και προπονητής πρέπει να αποδεχτούν.\nΓια να μπορέσει η Εθνική να πάρει το καλύτερο που μπορεί από τον Γιάννη Αντετοκούνμπο, οφείλει να τον χρησιμοποιήσει με τον τρόπο που θα αποδώσει καλύτερα. Η διάταξη "1-4", με τον Γιάννη να μπορεί να επιτίθεται συνεχώς στο "ζωγραφιστό" - όπου φέτος είναι ο καλύτερος σ' όλο το ΝΒΑ - και 4 σουτέρ στο πλευρό του έχει αποδειχθεί ότι του ταιριάζει χάρη στην ικανότητά του στο ένας εναντίον ενός και στην σπάνια αίσθηση της πάσας που διαθέτει.\nΤο θέμα πλέον είναι ποιοι θα είναι αυτοί οι "4" που θα ανοίγουν το γήπεδο γι' αυτόν. Η Ελλάδα έχει την τύχη να διαθέτει ψηλούς που μπορούν να απειλήσουν από την περιφέρεια, όπως ο Γιάννης Μπουρούσης και ο Γιώργος Πρίντεζης, ενώ έχει και παίκτες που, αν και δεν είναι κλασικοί σουτέρ, αποτελούν απειλή, όπως ο Κώστας Σλούκας, ο Κώστας Παπανικολάου, ο Ιωάννης Παπαπέτρου, ο Γιαννούλης Λαρεντζάκης, ο Τάιλερ Ντόρσεϊ. Έχει βέβαια και έναν παίκτη που αποτελεί τον ορισμό του κλασικού σουτέρ και θεωρητικά ταιριάζει ιδανικά με τον Γιάννη Αντετοκούνμπο: τον Κώστα Βασιλειάδη. Ωστόσο το έλλειμμα του 35χρονου σουτέρ σε βασικά στοιχεία του σύγχρονου μπάσκετ, τον κάνουν old school παίκτη για μια τέτοια αθλητική ομάδα.\nΟ Θανάσης Σκουρτόπουλος όμως δεν τον έχει καλέσει μέχρι στιγμής σε κανένα "παράθυρο", δείγμα πως είτε δεν τον υπολογίζει είτε δεν τον έχει στα άμεσα σχέδιά του. Ενδεχομένως η καταπληκτική σεζόν που διανύει στην Ισπανία με την Ομπραντόιρο να τον βάλει ξανά στην συζήτηση.\nΤο καλό με τον Γιάννη είναι ότι μπορεί να χρησιμοποιηθεί με οποιοδήποτε τρόπο. Και μόνο το γεγονός εξάλλου ότι παρά το ύψος του μπορεί να χρησιμοποιηθεί σε καταστάσεις pick and roll είτε ως χειριστής της μπάλας, είτε ως σκρινέρ, δίνει απεριόριστες επιλογές στο παιχνίδι της Εθνικής, που διαθέτει παίκτες με υψηλό μπασκετικό I.Q, οι οποίοι κινούνται εξαιρετικά χωρίς την μπάλα και μπορούν να προκαλέσουν προβλήματα στις αντίπαλες άμυνες.\nΑυτή η ικανότητα του Γιάννη είναι που δείχνει να περιορίζει το πρόβλημα της ταυτόχρονης παρουσίας του στο παρκέ με τον (μέτριο σουτέρ) Νικ Καλάθη, αφού θα μπορούσαν απλώς οι δύο τους να συνεργάζονται σε καταστάσεις pick and roll, δίνοντας άλλη διάσταση στο παιχνίδι της Ελλάδας. Στην ουσία πρέπει να βρεθεί το σωστό πλαίσιο αξιοποίησης όλων αυτών των στοιχείων, που τον κάνουν ξεχωριστό.\nΗ ΔΥΣΚΟΛΙΑ ΤΗΣ ΠΡΟΕΠΙΛΟΓΗΣ\nO ομοσπονδιακός προπονητής θα ταξιδέψει αυτόν τον μήνα στις Ηνωμένες Πολιτείες, προκειμένου να παρακολουθήσει από κοντά όλους τους παίκτες που αγωνίζονται στο ΝΒΑ, αλλά κυρίως να μιλήσει με τον Γιάννη Αντετοκούνμπο. Να του ξεκαθαρίσει τη δεδομένη επιθυμία της ομοσπονδίας και να του εξηγήσει τα πλάνα που έχει για εκείνον ενόψει του Παγκοσμίου. Ωστόσο όπως προαναφέραμε η επιλογή των παικτών που θα συμμετάσχουν στο τουρνουά, είναι πιο δύσκολη από ποτέ.\nΟ "πονοκέφαλος" του Θανάση Σκουρτόπουλου θα αρχίσει από την προεπιλογή της 18αδας και μετά θα αρχίσει να σκέφτεται για τους 12 που θα ταξιδέψουν στην Κίνα. Αφενός ο coach πρέπει να βρει τους παίκτες που θα ταιριάζουν να παίξουν γύρω από τον Αντετοκούνμπο και αφετέρου έχει κάποιους καθοριστικούς παίκτες οι οποίοι είτε "τράβηξαν το κουπί" στα προκριματικά είτε κάνουν εξαιρετικές εμφανίσεις στα πρωταθλήματά τους. Συνεπώς, αυτές οι πτυχές είναι πολύ πιθανό να φέρουν μεγάλες εκπλήξεις ακόμη και από την προεπιλογή των παικτών.\nΟ ΜΠΟΥΡΟΥΣΗΣ ΤΩΝ ΑΠΟΔΥΤΗΡΙΩΝ\nΤο αναμενόμενο-απαραίτητο "κόψιμο" αρκετών παικτών από την 12αδα της Εθνικής και ο προσωποκεντρικός τρόπος με τον οποίο θα αγωνίζεται, κάνει κομβική την παρουσία του Γιάννη Μπουρούση στα αποδυτήρια της ομάδας. Ο αρχηγός θα αποτελέσει τη δικλείδα ασφαλείας εντός και εκτός παρκέ, στον τελευταίο ρόλο του με τα χρώματα της Ελλάδας.\nΠιο ώριμος από ποτέ -πνευματικά και αγωνιστικά- θα είναι ο δεύτερος προπονητής μέσα στο γήπεδο και ο ισορροπιστής στα αποδυτήρια. Πραγματικός στρατιώτης, ο οποίος μετά το 2005 δεν έχει πει "όχι" στην αγαπημένη ομάδα του. Παράδειγμα προς μίμηση προς όλους. Νέους και παλιούς. Και επί της ουσίας παίκτης-κλειδί για την Εθνική, καθώς ταιριάζει 100% με τον Γιάννη Αντετοκούνμπο, καθώς διαθέτει εξαιρετικό σουτ από το τρίποντο και πλέον λόγω εμπειρίας μπορεί να παίξει με πλάτη στο καλάθι. Την ίδια ώρα μπορεί να γίνει δεύτερος playmaker, αφού έχει πολύ καλή αίσθηση της πάσας. Τον συγκεκριμένο ρόλο μπορεί να τον παίξει και ο Γιώργος Πρίντεζης, με διαφορετικά χαρακτηριστικά όμως, λόγω της ιδιοσυγκρασίας του και της σχέσης του με τους υπόλοιπους παίκτες.\n* Ο Λαρεντζάκης ήδη αποτελεί βασικό στόχο ομάδας της EuroLeague από το εξωτερικό. Για να το προσεγγίσουν οι "αιώνιοι" θα χρειαστούν αρκετά χρήματα.\n** Είναι κοντά η εποχή της Εθνικής Made in USA. Με τους Αντετοκούνμπο (Γιάννης, Θανάσης, Κώστας), Μήτογλου και Ντόρσεϊ, Όγκαστ, Μήτρου-Λονγκ (ένας από τους τρεις μπορεί να παίξει).\n*** Σε καμία περίπτωση το σχόλιο δεν περιλαμβάνει υποδείξεις στον coach Σκουρτόπουλο, ο οποίος στα προκριματικά απέδειξε πόσο σημαντικός είναι για την ομάδα.


Ένας - ένας γινόμαστε fake news… | ΤΟ ΠΟΝΤΙΚΙ\n2.3.2019 / ΣΤAΘΗΣ Σ.\nΈξω στους δρόμους η θλιβερή ερημία των ετερόκλητων όχλων. Απ’ αυτούς τους πολίτες, γυναίκες και άνδρες, ο ένας στους τρεις δουλεύει σε εργασίες κατώτερες των προσόντων του. Δύστροπη δυστοπία, κάνε πρόσθεση σ’ αυτούς τα θύματα της ευέλικτης εργασίας, μαριονέτες τα βράδια στα σπίτια μας με λυμένα τα μέλη. Στο φως\nτης οθόνης μας η ΕΡΤ ακμάζει, δεν τη βλέπει κανείς, βλέπουμε άλλες αηδίες.\nΟ Τσίπρας είναι μεγάλος ηγέτης, ο μεγαλύτερος όλων των εποχών – αυτή θα είναι η γραμμή, αυτό θα είναι το τελευταίο χαρτί του ΣΥΡΙΖΑ εν όψει των εκλογών. Ένα κόμμα\nπου κάποτε το έλεγαν ΣΥΡΙΖΑ, τώρα το λένε Τόλκα. Πρόκειται για ένα ον (ο κ. Τόλκας) αξιοθαύμαστο! Το έφερε απ’ το πουθενά ο Γιωργάκης και το έκανε υπουργό. Το ανακάλεσε απ’ το τίποτα ο Τσίπρας και το έκανε υπουργό. Ο άνθρωπος που γεννήθηκε για να γίνεται υπουργός.\nΠροφανώς είναι και αντιφασίστας – καθότι ζηλώσας ο Τσίπρας τη δόξα του Πάιατ που νεκρανάστησε τον φασισμό στην Ουκρανία, μας καλεί τώρα σε αντιφασιστικούς αγώνες μαζί με τον 6ο Στόλο, τα 16 προαπαιτούμενα που σε χρόνο dt έγιναν 25 και την Εποπτεία. Ούτε παράλογο, ούτε ανήθικο, έχει το ηθικό πλεονέκτημα,\nσχετίζεται με τα 1,4 εκατομμύρια των πολιτών που αποκόπτονται από τις (ήδη πετσοκομμένες) συντάξεις που θα έπαιρναν και την ιατροφαρμακευτική περίθαλψη που θα είχαν. Περίκλειστος ο Τσίπρας στο Μαξίμου\nκλούβες φράζουν τον δρόμο και τον φυλάνε, ένα τσίγκινο οδόφραγμα που χλευάζει τη δημοκρατία. Ράθυμοι μπάτσοι, τα αυτοκίνητα περνάνε, αίσθηση ραδιογωνιόμετρου. Και λιακάδα να ’χει, εκεί βρέχει…\nΣτον κοινωνικό ιστό ρέει μαύρο υποδόριο χρήμα, ο ΣΥΡΙΖΑ μοιράζει δουλίτσες, ένα προγραμματάκι από δω, ένα ΕΣΠΑ από κει, μια ΜΚΟ παρακάτω, λεφτάκια οριζοντίως εις όσους προσέρχονται, παλιά φιλαράκια απ’ τα μπαράκια, αναξιοπαθούντες της Ιστορίας, ένας ολόκληρος ιστός χρήματος\nγια τα τεμπελχανάκια που εκμεταλλεύονται τον καπιταλισμό εκ των… έσω! Και επιδόματα.\nΤην κάνει εξάρτηση, την κάνει δόση. Εξαγορά ψηφοφόρων, εκμαυλισμό με ηθικό πλεονέκτημα. Οι άλλοι, αυτοί που δουλεύουν μαζί με τις επιχειρήσεις που λειτουργούν, χρωστάνε στα ασφαλιστικά ταμεία 35 δισ. Στην εφορία μετά τις διαγραφές χρεών που δεν πρόκειται να εισπραχθούν οι ληξιπρόθεσμες οφειλές για 4.000.000 πολίτες και μερικές εκατοντάδες επιχειρήσεις αγγίζουν τα 104 δισ. ευρώ – περίπου το ένα τρίτο του Χρέους. Απ’ αυτά τα 4.000.000 των πολιτών, οι περισσότεροι\nδεν έχουν χρήματα για να πληρώσουν χρέη προς το Δημόσιο της τάξεως των 500 ευρώ.\nΚι ένας-ένας γινόμαστε fake news. Fake news ο πόνος μας, fake news η αγωνία μας, fake news οι παίδες και οι κόρες που κατέφυγαν στην ξένη, fake news η νεολαία που παρέμεινε και παραδέρνει εδώ\nστη Μακεδονία, στην Ήπειρο (μια απ’ τις φτωχότερες περιοχές της Ένωσης), στο Μάτι, στη Μάνδρα, είσαι η Πρέβεζα, τα Γιάννενα και το Κιλκίς, είναι στο Υπερταμείο ακόμα και οι τάφοι των γονέων σου. Και των δικών μου.\nΤο βράδυ, λοιπόν, βγαίνω στον διάδρομο της πολυκατοικίας, ενίοτε με ένα ποτήρι που κάτι να ’χει μέσα του, καπνίζω, κάθομαι δίπλα στη μαριονέτα με τα λυμένα μέλη και της λέω ιστορίες. Δεν ξέρω αν ακούει, λένε ότι και σε κώμα να ’ναι οι άνθρωποι ακούνε. Ακούω όμως όσα λέω, εγώ, σαν να ’μαι το ραδιοφωνάκι και συνάμα ο ακροατής,\nμαζί ταξιδεύουμε στο ημίφως και την αχλή του θολού διαδρόμου…


Απεβίωσε ηθοποίος του House of Cards, Reg E. Cathey - Star.gr\nMEDIA Σάββατο, 10 Φεβρουαρίου 2018, 13:59\nΠέθανε ο ηθοποίος του House of Cards, Reg E. Cathey- Έδινε «μάχη» με τον καρκίνο\nΤην τελευταία του πνοή σε ηλικία 59 ετών άφησε την Παρασκευή, στο σπίτι του στη Νέα Υόρκη, ο Reg E. Cathey.\nΤο τελευταίο διάστημα ο πρωταγωνιστής του House of Cards έδινε «μάχη» με τον καρκίνο του πνεύμονα.\nΟ Reg E. Cathey, είχε προταθεί 3 φορές στα τηλεοπτικά βραβεία Emmy. Το απέκτησε χάρη στο ρόλο του στο «House of Cards» το 2015 ως ο ιδιοκτήτης του ρεστοράν Freddy Hayes και αργότερα ο άνθρωπος που επωφελήθηκε από το πρόγραμμα «America Works» του προέδρου Frank Underwood.\nΤον γνωρίσαμε επίσης και μέσα από τους ρόλους των Norman Wilson στο πολυβραβευμένο «The Wire», τον αστυνομικό στο «Outcast» και τον Martin Querns στο Oz, ενώ στον κινηματογράφο είχε παίξει στα The Mask, American Psycho, και Pootie Tang.\nΤο δίκτυο Netflix με ανακοίνωση του αποχαιρέτησε τον ηθοποιό. «Είμαστε συντετριμμένοι από τον θάνατο του φίλου μας και συνεργάτη μας στο House of Cards, Reg E. Cathey. Ο Reg ήταν ο πιο ευγενής άνθρωπος, ο πιο δυνατός ηθοποιός, ένας αληθινός κύριος. Συμπαραστεκόμαστε στην οικογένειά του».\nΗ δυσάρεστη είδηση του θανάτου του «βύθισε» στο πένθος τον συνάδελφο και φίλο του Samuel Jackson, ο οποίος τον αποχαιρέτισε μέσω Twitter.


Η Σκοπιά—1964 | 1 Μαρτίου\n1. Ποιος είναι ο πραγματικός σκοπός της Βίβλου, και έτσι υπάρχει άλλο βιβλίο που να μπορή να συγκριθή μ’ αυτήν;\nΠΑΡΑ πολλά βιβλία σήμερα συγγράφονται για πώλησι, με οικονομικό όφελος στους συγγραφείς και στους τυπογράφους. Η Βίβλος δεν εγράφη για να είναι απλώς το «καλύτερα πωλούμενο βιβλίο.» Είναι πράγματι το καλύτερα πωλούμενο βιβλίο σήμερα, έχει δε μεταφρασθή έως τώρα σε 1.202 γλώσσες και πωλείται κατά εκατομμύρια αντιτύπων κάθε έτος, έτσι ώστε η κυκλοφορία του είναι απαράμιλλη. Όλο αυτό συμβαίνει όπως ακριβώς έπρεπε να συμβαίνη. Αλλ’ ο πραγματικός σκοπός της Βίβλου δεν είναι η απόκτησις υλικής ωφελείας, αλλ’ η απόκτησις πνευματικής ωφελείας, η οποία καταλήγει σε ζωή αιώνια στην ένδοξη νέα τάξι του Θεού. Κανένα, λοιπόν, άλλο βιβλίο δεν μπορεί να συγκριθή με τη Βίβλο στις ωφέλειες που δίνει σ’ εκείνους που την διαβάζουν και ζουν σύμφωνα μ’ αυτήν. Είναι το πιο ωφέλιμο βιβλίο επάνω στη γη. Επομένως, οφείλομε να την διαβάζωμε.\n2. (α) Περιγράψτε όλα τα οφέλη των Γραφών, όπως αναφέρονται στη 2 Τιμόθεον 3:16, 17. (β) Πόσο από τα «ιερά γράμματα» εννοούσε ο Παύλος με τον όρον «όλη η γραφή», και πώς επεξηγείται αυτό από τον Παύλο;\n2 Σημειώστε πόσο ωφέλιμα είναι τα «ιερά γράμματα» για αναγνώστας που θέλουν να είναι άνθρωποι του Θεού, λαός που ανήκει στον Θεό με μια πλήρη αφιέρωσι του εαυτού των και που τον υπηρετούν όπως πρέπει να τον υπηρετούν οι άνθρωποι του Θεού. Ιδού τι έγραψε ο απόστολος Παύλος στον Χριστιανό επίσκοπο Τιμόθεο για την ωφελιμότητα των Αγίων Γραφών: «Όλη η γραφή είναι θεόπνευστος, και ωφέλιμος προς διδασκαλίαν, προς έλεγχον, προς επανόρθωσιν, προς εκπαίδευσιν την μετά της δικαιοσύνης· δια να ήναι τέλειος ο άνθρωπος του Θεού, ητοιμασμένος εις παν έργον αγαθόν.» (2 Τιμ. 3:16, 17) Λέγοντας ο Παύλος «όλη η γραφή», εννοούσε ολόκληρη τη Βίβλο, όχι απλώς τη λεγόμενη Νέα Διαθήκη, που μερικοί θρησκευόμενοι του «Χριστιανικού κόσμου» λέγουν ότι είναι όλο εκείνο που είναι απαραίτητο για τους Χριστιανούς, και όχι απλώς τις θεόπνευστες Εβραϊκές Γραφές, που οι Ιουδαίοι λέγουν ότι είναι όλο εκείνο που είναι απαραίτητο για την απόκτησι ευλογημένης ζωής στον μέλλοντα κόσμο. Χρειαζόμεθα ολόκληρη τη Γραφή, το προ-Χριστιανικό μέρος και το Χριστιανικό μέρος, διότι και τα δύο μέρη είναι «θεόπνευστα», και δεν τολμούμε να αγνοούμε ο,τιδήποτε που εμπνέει ο Θεός. Όλα αυτά είναι ωφέλιμα στους εκζητητάς αιωνίου ζωής με ευτυχία. Είναι ακριβώς όπως έγραψε ο απόστολος Παύλος αφού είχε παραθέσει μια περικοπή από τις προ-Χριστιανικές Εβραϊκές Γραφές και την είχε εφαρμόσει στον Ιησού Χριστό, λέγοντας: «Επειδή και ο Χριστός δεν ήρεσεν εις εαυτόν, αλλά καθώς είναι γεγραμμένον [εις Ψαλμόν 69:9], “Οι ονειδισμοί των ονειδιζόντων σε επέπεσον επ’ εμέ.” Διότι όσα προεγράφησαν [δηλαδή, πριν από τον καιρό του Χριστού], δια την διδασκαλίαν ημών προεγράφησαν, δια να έχωμεν την ελπίδα δια της υπομονής και της παρηγορίας των γραφών [που εγράφησαν προ Χριστού].» (Ρωμ. 15:3, 4) Επομένως, οποιοσδήποτε «άνθρωπος του Θεού», για να είναι «τέλειος . . . ητοιμασμένος εις παν έργον αγαθόν», πρέπει να έχη και να χρησιμοποιή ολόκληρη τη Γραφή.\n3. Ποια προσόντα είχε ο Παύλος ως διδάσκαλος, και ποιος είναι ο Μέγιστος Διδάσκαλός μας;\n3 Σημειώστε ότι ο απόστολος Παύλος λέγει ότι όλη η γραφή που ενέπνευσε ο Θεός είναι ωφέλιμη για διδασκαλία, δηλαδή, για χρήσι στη διδασκαλία άλλων πώς να κερδίσουν το πολύτιμο βραβείο της αιωνίου ζωής. Ο ίδιος ο Παύλος ήταν ένα έξοχο παράδειγμα του γεγονότος αυτού, και έγραψε στον Τιμόθεο: «Ετάχθην εγώ κήρυξ και απόστολος, (αλήθειαν λέγω εν Χριστώ, δεν ψεύδομαι,) διδάσκαλος των εθνών εις την πίστιν και εις την αλήθειαν.» (1 Τιμ. 2:7) Ο Παύλος ήταν ο πιο μεγάλος από τους θεοπνεύστους Χριστιανούς που συνέβαλαν στη συγγραφή της Βίβλου. Αυτός και επτά άλλοι μαθηταί του Χριστού έγραψαν τις Χριστιανικές Ελληνικές Γραφές, και ήσαν ακόλουθοι του μεγίστου διδασκάλου που υπήρξε ποτέ στη γη ως άνθρωπος, του Ιησού Χριστού. Επί πλέον, ο ουράνιος Εμπνευστής ολοκλήρου της Βίβλου είναι ο Μέγιστος Διδάσκαλος κάθε υπάρξεως, σχετικά δε με αυτόν, λέγονται τα εξής λόγια στην οργάνωσι του Θεού: «Πάντες δε οι υιοί σου θέλουσιν είσθαι διδακτοί του Ιεχωβά.»—Ησ. 54:13, ΜΝΚ· Ιωάν. 6:45.\n4. Πώς ο Ιεχωβά γίνεται ο Διδάσκαλος μας;\n4 Δεν πρέπει να μας συγκινή το να σκεπτώμεθα ότι διδασκόμεθα από τον Ιεχωβά Θεό τον ίδιο; Αυτός γίνεται ο Διδάσκαλός μας αν παίρνωμε το εμπνευσμένο Βιβλίο του και το διαβάζωμε και το μελετούμε και το εφαρμόζωμε ως σπουδασταί Του. Επομένως, το Άγιο Βιβλίο του πρέπει να έχη διδακτικές ιδιότητες ανώτερες από εκείνες και του πιο τελευταίου ανθρωποποιήτου βιβλίου, όχι, φυσικά, για τη διδασκαλία κοσμικών σχολικών θεμάτων, αλλά για να μας διδάσκη πώς να έχωμε ένδοξη επιτυχία στη ζωή με το να ζούμε σε αρμονία με τον αποκεκαλυμμένο σκοπό του Δοτήρος αιωνίου ζωής, του Ιεχωβά Θεού.\n5. Ποια γεγονότα καθιστούν φανερό ότι δεν επρόκειτο να είναι διδάσκαλοι του λόγου του Θεού μόνο οι ένδεκα πιστοί απόστολοι;\n5 Δεν έδωσε μόνο στους ένδεκα πιστούς αποστόλους, αλλά σε όλους τους μαθητάς συναθροισμένους σε μια περίστασι στην επαρχία της Γαλιλαίας, ο αναστημένος Ιησούς Χριστός την εντολή αυτή: «Πορευθέντες λοιπόν μαθητεύσατε πάντα τα έθνη, βαπτίζοντες αυτούς εις το όνομα του Πατρός και του Υιού και του αγίου πνεύματος, διδάσκοντες αυτούς να φυλάττωσι πάντα όσα παρήγγειλα εις εσάς· και ιδού, εγώ είμαι μεθ’ υμών πάσας τας ημέρας, έως της συντελείας του αιώνος.» (Ματθ. 28:19, 20) Οι ένδεκα πιστοί απόστολοι ήσαν όλοι νεκροί στο τέλος του πρώτου αιώνος, και έτσι η εντολή αυτή να μαθητεύσουν, να βαπτίζουν και να διδάσκουν ως τη συντέλεια του αιώνος δεν μπορούσε ν’ αναφέρεται στους αποστόλους μόνο, αλλ’ ανεφέρετο σε όλους τους μαθητάς του. Όχι οι ένδεκα πιστοί απόστολοι, αλλά εμείς σήμερα είμεθα εκείνοι που ζουν επάνω στη γη στη «συντέλεια του αιώνος», και πιστεύομε ότι ο αναστημένος Ιησούς Χριστός θα είναι μαζί μας όλες τις ημέρες ως το τέλος αυτής της «συντελείας του αιώνος». Σ’ εμάς, λοιπόν, εφαρμόζεται, επίσης, η εντολή του να κάμωμε μαθητάς, να βαπτίζωμε και να διδάσκωμε. Για ν’ αποδειχθούμε πιστοί ακόλουθοί του πρέπει τώρα να εκτελέσωμε αυτά τα πράγματα.\n6. Γιατί χρειάζεται ένα ακριβές γραπτό υπόμνημα για τη διδασκαλία της αληθείας, και άλλαξε μήπως η ανάγκη αυτή μετά τον θάνατο και την ανάστασι του Ιησού;\n6 Για να εκτελέσωμε αυτά τα διατεταγμένα πράγματα, χρειαζόμεθα ένα βιβλίο, κάτι γραμμένο ή τυπωμένο, όχι απλώς διάδοσι, όχι κάποια άγραφη παράδοσι που εξαρτάται για την ακρίβεια της από την ειλικρίνεια ή την τελεία μνήμη των ατόμων που διαβιβάζουν την πληροφορία προφορικώς. Ακόμη και ο Ιησούς Χριστός, ο μέγιστος Διδάσκαλος που υπήρξε ποτέ στη γη, δεν έλεγε ό,τι απλώς ήρχετο στη διάνοιά του. Χρησιμοποιούσε ένα βιβλίο εκπαιδεύσεως, και το βιβλίο αυτό ήταν η Αγία Γραφή της εποχής του, τα θεόπνευστα «ιερά γράμματα» στην Εβραϊκή και Αραμαϊκή, που μπορούσε να τα διαβάζη και να τα μελετά. Γι’ αυτό ακριβώς έλεγε πάντοτε, «Είναι γεγραμμένον» και ανέφερε από τις θεόπνευστες Εβραϊκές Γραφές. (Ματθ. 4:4-10· Λουκ. 24:27, 32, 44-47) Μετά την ανάστασί του εκ νεκρών και την ανάληψί του στον ουρανό, το διδακτικό βιβλίο για την εκπαίδευσι των μαθητών του δεν άλλαξε και δεν αντικατεστάθη από κάποιο άλλο· διετηρήθη, αλλά διηυρύνθη ή έγιναν προσθήκες σ’ αυτό, είκοσι επτά προσθήκες υπό θείαν έμπνευσιν, για να γίνη το διδακτικό βιβλίο πλήρες. Στην εντέλειά του βρίσκεται τώρα σχεδόν από χίλια εννιακόσια χρόνια, αλλά δεν είναι ασυγχρόνιστο ούτε χρειάζεται να έχη κάποιο νεώτερο υποκατάστατον γι’ αυτό.\n7. Γιατί είναι ακόμη το «ορθό» βιβλίο διδασκαλίας στην εποχή μας;\n7 Με τις προφητείες του προηγείται ακόμη της εποχής μας. Πάντοτε παραμένει «θεόπνευστον», και έτσι είναι πάντοτε ορθόν, ακριβές, ακόμη και σ’ αυτόν τον πυρηνικόν, ατομικόν αιώνα, αυτόν τον Αιώνα του Εγκεφάλου, στον οποίον οι άνθρωποι χρησιμοποιούν με κάποιους τρόπους τον εγκέφαλο που τους έδωσε ο Θεός της Γραφής. Όχι, δεν χρειαζόμεθα ν’ αλλάξωμε το διδακτικό μας βιβλίο εκπαιδεύσεως. Εκείνο που χρειαζόμεθα να πράξωμε είναι να υπακούσωμε στην εντολή να το διδάσκωμε, διότι είναι ο «λόγος του Θεού.» Σε τούτο μπορούμε να μιμηθούμε τον Υποδειγματικό μας Διδάσκαλο, Ιησού Χριστό, καθώς επίσης τους δώδεκα αποστόλους του. Όσον αφορά τον απόστολο Παύλο όταν ήταν στην Κόρινθο, ο Λουκάς ο ιεραποστολικός σύντροφός του, λέγει: «Και εκάθισεν εκεί έν έτος και μήνας έξ, διδάσκων μεταξύ αυτών τον λόγον του Θεού.»—Πράξ. 18:1-11.\n8, 9. Ποια προβλήματα στη διδασκαλία της αληθείας αντιμετωπίζομε σήμερα;\n8 Σήμερα έχομε να διδάξωμε περικυκλωμένοι από θρησκευτικούς κληρικούς που γαργαλίζουν τα αυτιά των εκκλησιαστικών ποιμνίων των με πράγματα που οι άνθρωποι αρέσκονται ν’ ακούουν, για να τους ευχαριστούν και ν’ απολαμβάνουν μισθό απ’ αυτούς. Τούτο συμβαίνει όπως έγραψε ο Παύλος στον Τιμόθεο ότι θα συνέβαινε, λέγοντας:\n9 «Διότι θέλει ελθεί καιρός, ότε δεν θέλουσιν υποφέρει την υγιαίνουσαν διδασκαλίαν αλλά θέλουσιν επισωρεύσει εις εαυτούς διδασκάλους κατά τας ιδίας αυτών επιθυμίας, γαργαλιζόμενοι την ακοήν και από μεν της αληθείας θέλουσιν αποστρέψει την ακοήν αυτών, εις δε τους μύθους θέλουσιν εκτραπή.» (2 Τιμ. 4:3, 4) «Το δε πνεύμα ρητώς λέγει, ότι εν υστέροις καιροίς θέλουσιν αποστατήσει τινές από της πίστεως, προσέχοντες εις πνεύματα πλάνης, και εις διδασκαλίας δαιμονίων, δια της υποκρίσεως ψευδολόγων, εχόντων την εαυτών συνείδησιν κεκαυτηριασμένην, εμποδιζόντων τον γάμον, προσταζόντων αποχήν βρωμάτων, τα οποία ο Θεός έκτισε δια να μεταλαμβάνωσι μετά ευχαριστίας οι πιστοί και οι γνωρίσαντες την αλήθειαν. Ταύτα συμβουλεύων εις τους αδελφούς, θέλεις είσθαι καλός διάκονος του Ιησού Χριστού, εντρεφόμενος εν τοις λόγοις της πίστεως, και της καλής διδασκαλίας την οποίαν παρηκολούθησας· τους δε βέβηλους και γραώδεις μύθους παραιτού.»—1 Τιμ. 4:1-3, 6, 7.\n10, 11. (α) Λόγω της καταστάσεως τώρα, για ποιο πράγμα πρέπει να είμεθα βέβαιοι προσωπικώς εν σχέσει με τη διδασκαλία μας; (β) Ποια έξοχη βοήθεια μας δίδεται;\n10 Αντιμετωπίζοντας μια τέτοια κατάστασι, πρέπει να ελέγχωμε, όχι μόνο ό,τι διδάσκουν οι κληρικοί εκείνοι του «Χριστιανικού κόσμου», κάνοντας σύγκρισι με τα αντίτυπά μας της Αγίας Γραφής, αλλά και ό,τι εμείς οι ίδιοι διδάσκομε, για να μπορούμε να είμεθα πάντοτε Γραφικοί. Ειλικρινώς δεν έχομε επιθυμία να γίνωμε αναληθείς, διανοητικώς ασθενείς, πνευματικώς ασθενείς και πραγματικά αντιχριστιανικοί ως διδάσκαλοι. Επομένως, από τον εμπνευσμένο λόγο του Θεού πρέπει να διδάσκωμε τον εαυτό μας καθώς και άλλους, ακολουθώντας έτσι οι ίδιοι ό,τι διδάσκομε τους άλλους ν’ ακολουθήσουν. Καθώς μελετούμε τη Γραφή ως σπουδασταί ή μαθηταί του Ιεχωβά Θεού, υπάρχει μια διαφωτιστική δύναμις που χρειαζόμεθα. Ποια είναι αυτή; Είναι το άγιο πνεύμα του Θεού. Η Γραφή παρήχθη με έμπνευσι του πνεύματος του Θεού, και για να την κατανοήσωμε πρέπει να έχωμε τη βοήθεια αυτού του ίδιου πνεύματος. Ο Παύλος, δείχνοντας αυτή την ανάγκη, έγραψε για τα πράγματα που ο Θεός ετοίμασε για εκείνους που τον αγαπούν:\n11 «Εις ημάς δε ο Θεός απεκάλυψεν αυτά δια του πνεύματος αυτού· επειδή το πνεύμα ερευνά τα πάντα, και τα βάθη του Θεού . . . τα του Θεού ουδείς γινώσκει, ειμή το πνεύμα του Θεού. Αλλ’ ημείς δεν ελάβομεν το πνεύμα του κόσμου, αλλά το πνεύμα το εκ του Θεού, δια να γνωρίσωμεν τα υπό του Θεού χαρισθέντα εις ημάς. Τα οποία και λαλούμεν, ουχί με διδακτούς λόγους ανθρωπίνης σοφίας, αλλά με διδακτούς του πνεύματος του αγίου, συγκρίνοντες τα πνευματικά προς τα πνευματικά.»\n12, 13. (α) Γιατί οι Χριστιανοί σήμερα έχουν ανάγκη να εκχυθή επάνω τους το άγιο πνεύμα του Ιεχωβά, και πού βρίσκουν σε μεγάλο μέτρον αυτά το πνεύμα; (β) Τι κάνουν, λοιπόν;\n12 Σε αρμονία με τα λόγια αυτά της 1 Κορινθίους 2:10-13, ο απόστολος Πέτρος ο ίδιος εδιδάχθη από το πνεύμα του Θεού, που εξεχύθη την ημέρα της Πεντηκοστής, να πη τι έκαμε για την εκπλήρωσι των προφητειών του Ιωήλ 2:28-32 και Ψαλμών 16:8-11 και 110:1, Γραφικών εδαφίων που οι μαθηταί του Χριστού δεν είχαν ποτέ προηγουμένως κατανοήσει. (Πράξ. 2:1-36) Από το τέλος του Πρώτου Παγκοσμίου Πολέμου στο 1918 εμείς οι σπουδασταί του λόγου του Θεού χρειασθήκαμε τη βοήθεια του πνεύματος του Θεού τόσο ακριβώς όσο και εκείνοι οι πρώτοι Χριστιανοί στην ημέρα της Πεντηκοστής του 33 μ.Χ. Αλλιώς δεν θα είχαμε διακρίνει τη θαυμαστή εκπλήρωσι των Βιβλικών προφητειών που έδινε απόδειξι στα μάτια μας, στη διάνοιά μας και στην καρδιά μας ότι η Μεσσιανική βασιλεία του Θεού ιδρύθη στον ουρανό το 1914 μ.Χ. για να υποτάξη όλους τους εχθρούς του Θεού και να δώση στο ανθρώπινο γένος μια τελεία κυβέρνησι δικαιοσύνης. (Ματθαίος, κεφάλαια 24, 25· Μάρκος 13· Λουκάς 21· Αποκάλ. 11:15-12:10) Η Βίβλος του Θεού είναι φορτισμένη με το πνεύμα του, και οποιοσδήποτε δέχεται με προσευχή τη Βίβλο στην καρδιά του αισθάνεται το αποτέλεσμα αυτού του πνεύματος. Όσον αφορά τον προφορικό λόγο ο Ιησούς είπε: «Το πνεύμα είναι εκείνο το οποίον ζωοποιεί, . . . Οι λόγοι τους οποίους εγώ λαλώ προς εσάς, πνεύμα είναι και ζωή είναι.» (Ιωάν. 6:63) Το ίδιο συμβαίνει και με τον γραπτό λόγο του Θεού: έχει το πνεύμα του Θεού μέσα του και είναι, επομένως, διδακτικός.\n13 Έχομε ανάγκη ν’ ακολουθούμε το πνεύμα που εκφράζεται σ’ αυτόν τον γραπτό λόγο μάλλον παρά ν’ αφήνωμε τους αντιχρίστους να μας διδάσκουν πράγματα αντίθετα σ’ αυτόν τον πνευματικό λόγο. Καθώς έγραψε ο απόστολος Ιωάννης, αφού μίλησε για αντιχρίστους ψεύστας: «Και το χρίσμα [με το πνεύμα του Θεού] το οποίον υμείς ελάβετε απ’ αυτού, εν υμίν μένει, και δεν έχετε χρείαν να σας διδάσκη τις· αλλά καθώς σας διδάσκει το αυτό χρίσμα περί πάντων, ούτω και αληθές είναι, και δεν είναι ψεύδος· και καθώς σας εδίδαξε, θέλετε μένει εν αυτώ», από τον οποίον ελάβατε το χρίσμα με το πνεύμα. Αυτό το πράττομε παραμένοντας σε αρμονία με τον γραπτόν λόγον του Θεού.—1 Ιωάν. 2:27.\n14. Γιατί ο Ιησούς είναι ένα τέτοιο λαμπρό παράδειγμα για να το ακολουθήσωμε;\n14 Ο Ιησούς Χριστός, ο Υποδειγματικός μας Διδάσκαλος, είπε: «Απ’ εμαυτού δεν κάμνω ουδέν, αλλά καθώς με εδίδαξεν ο Πατήρ μου, ταύτα λαλώ.» (Ιωάν. 8:28) Ως τέλειος άνθρωπος του Θεού, και αυτός επίσης εδιδάχθη από τον τότε γραπτόν λόγον του Θεού. Αφού αυτός ήταν αρκετά ταπεινός για να δεχθή τη διδασκαλία του Ιεχωβά, κι εμείς ως ακόλουθοί του δεν έχομε λόγο να είμεθα πολύ υπερήφανοι για να δεχθούμε τη διδασκαλία του Ιεχωβά μέσω του βιβλίου του και με τη βοήθεια του πνεύματος του. Τίποτε δεν μπορεί να συγκριθή με τα θεόπνευστα «ιερά γράμματα» όσον αφορά το να είναι ‘ωφέλιμο προς διδασκαλίαν’. Διδαχθήτε μέσω αυτών και έπειτα, με τη σειρά, διδάξτε άλλους μέσω αυτών.\n15. Πώς είναι «όλη η γραφή» ωφέλιμη για έλεγχον;\n15 Ο απόστολος Παύλος έγραψε ότι όλη η θεόπνευστη Γραφή είναι, επίσης, ωφέλιμη «προς έλεγχον». Επειδή κι εμείς ακόμη οι Χριστιανοί είμεθα ατελείς, υπάρχει ανάγκη να δίδεται από καιρό σε καιρό έλεγχος στους Χριστιανούς. Κάποτε ο αναστημένος Ιησούς Χριστός ήλεγξε έντονα μια ολόκληρη Χριστιανική εκκλησία, λέγοντας σ’ αυτήν πόσο υλιστική είχε γίνει και πόσο ταλαίπωρη, ελεεινή, πτωχή, τυφλή και γυμνή ήταν πνευματικώς. Και στην τελική συμβουλή σ’ αυτή την εκκλησία της Λαοδικίας, της Μικράς Ασίας, είπε: «Εγώ όσους αγαπώ, ελέγχω και παιδεύω· γενού λοιπόν ζηλωτής και μετανόησον.»—Αποκάλ. 3:14-19.\n16, 17. (α) Γιατί ήταν αναγκαίος ο έλεγχος του Πέτρου; (β) Πώς έκαμε ο Παύλος αυτόν τον έλεγχον του Πέτρου;\n16 Ακόμη κι ένας απόστολος κάποτε χρειάσθηκε να ελεγχθή. Αυτός ήταν ο απόστολος Πέτρος ή Κηφάς. Στο έτος 36, όταν άνοιξε τη θύρα για να μπουν στη Χριστιανική εκκλησία οι απερίτμητοι Εθνικοί (μη Ιουδαίοι), εδέχθη κατάλληλα μια φιλοξενία σ’ ένα σπίτι Εθνικών, και τούτο για πρώτη φορά. Έπειτα από χρόνια, από φόβο πιθανής επικρίσεως, αρνήθηκε να συναναστραφή με Εθνικούς Χριστιανούς στην Αντιόχεια της Συρίας, επηρεάζοντας επίσης και άλλους εξ Ιουδαίων Χριστιανούς ν’ ακολουθήσουν τον ίδιο υποκριτικό τρόπο. Ο Θεός εχρησιμοποίησε έναν άλλον απόστολο, τον Παύλο, για να ελέγξη τον Πέτρο.\n17 Ο Παύλος λέγει: «Ότε εγώ είδον, ότι δεν ορθοποδούσι προς την αλήθειαν του ευαγγελίου, είπον προς τον Πέτρον έμπροσθεν πάντων, Εάν συ Ιουδαίος ων, ζης εθνικώς, και ουχί Ιουδαϊκώς, δια τι αναγκάζεις τους εθνικούς να Ιουδαΐζωσιν;» Ο Παύλος ήλεγξε τον Κηφά, δηλαδή, τον Πέτρο, ενώπιον όλων των άλλων. Γιατί; Εξηγώντας το ο Παύλος λέγει: «Ηναντιώθην εις αυτόν κατά πρόσωπον, διότι ήτο αξιόμεπτος.» (Γαλ. 2:11-14· Πράξ. 10:24-48) Πρέπει να κατανοηθή ότι ο Πέτρος (Κηφάς) ανεγνώρισε το αδίκημά του και διώρθωσε τη Χριστιανική του διαγωγή, ενδιαφερόμενος τώρα περισσότερο για την επίκρισι του Θεού μέσω ενός αποστολικού δούλου του μάλλον παρά για την επίκρισι ανθρώπων που είχαν μια εσφαλμένη άποψι.\n18. Εξηγήστε τη διαφορά μεταξύ ελέγχου και επιτιμήσεως.\n18 Εδώ ακριβώς μπορούμε να δούμε τη διαφορά μεταξύ μιας επιτιμήσεως και ενός ελέγχου στις Γραφές, στην οποία χρησιμοποιούνται διαφορετικές Ελληνικές λέξεις. Μια επιτίμησις μπορεί να μην έχη πραγματική βάσι για να δοθή. Επομένως μπορεί να δοθή αδίκως, για τον οποίο λόγο δεν καταπείθει ούτε καταδικάζει το επιτιμώμενο άτομο για κάποια αμαρτία ή αδικία, επειδή καμμιά τέτοια δεν υπάρχει. Μια τέτοια επιτίμησις δεν προξενεί αλλαγή διαγωγής με μετάνοια από μέρους του επιτιμωμένου προσώπου. Αυτή τελικά πρέπει να κάμη τον επιτιμώντα να κατανοήση ότι είχε άδικο.\n19. (α) Πώς, λοιπόν, ο Πέτρος επιτιμούσε μάλλον παρά ήλεγχε τον Ιησούν; (β) Γιατί όμως ήταν κατάλληλο να επιτιμήση ο Ιησούς τον δαίμονα και τους θυελλώδεις ανέμους και τη θάλασσα;\n19 Αυτή ήταν η περίπτωσις με τον απόστολο Πέτρο και τον Κύριο Ιησού Χριστό. Ο Ιησούς είχε μόλις ειπεί στους αποστόλους του για πρώτη φορά για την οδυνηρή πορεία αυτοθυσίας που έπρεπε να λάβη για να πράξη το θέλημα του Θεού. «Και παραλαβών αυτόν ο Πέτρος κατ’ ιδίαν, ήρχισε να επιτιμά αυτόν, λέγων, Γενού ίλεως εις σεαυτόν, Κύριε· δεν θέλει γείνει τούτο εις σε. Εκείνος δε στραφείς είπε προς τον Πέτρον, Ύπαγε οπίσω μου, Σατανά, σκάνδαλόν μου είσαι· διότι δεν φρονείς τα του Θεού, αλλά τα των ανθρώπων.» (Ματθ. 16:21-23) Ο Πέτρος επετίμησε τον Διδάσκαλό του Ιησού εγείροντας ισχυρές αντιρρήσεις σε ό,τι είπε ο Ιησούς. Ο Ιησούς δεν άξιζε μια τέτοια επιτίμησι, και έτσι, αντί να μετανοήση και ν’ αλλάξη την πορεία του, διώρθωσε τον Πέτρο που μιλούσε απερίσκεπτα και βιαστικά. Φυσικά, ο Ιησούς είχε δίκαιο όταν επιτιμούσε τον δαίμονα, αναγκάζοντας τον να εγκαταλείψη το παιδί που κατείχετο απ’ αυτόν. (Ματθ. 17:18) Σε μια τρικυμία στη θάλασσα ο Ιησούς επετίμησε τους ανέμους και τη θάλασσα. Δεν μπορούσε να ελέγξη εκείνα τα άψυχα πράγματα.—Ματθ. 8:23-27.\n20, 21. (α) Ποια συμβουλή έδωσε ο Ιησούς στο κατά Λουκάν 17:3; (β) Γιατί, λοιπόν, στο κατά Ματθαίον 18:15-17 μιλεί ο Ιησούς για έλεγχο ενός αδελφού;\n20 Σχετικά με δυσκολίες μεταξύ Χριστιανών αδελφών, ο Ιησούς είπε: «Προσέχετε εις εαυτούς. Εάν δε ο αδελφός σου αμαρτήση εις σε, επίπληξον [επιτίμησον, Κείμενον] αυτόν· και εάν μετανοήση, συγχώρησον αυτόν.» (Λουκ. 17:3) Εν τούτοις, ο πταίστης θα μπορούσε να μη μετανοήση σε όλες τις περιπτώσεις έτσι ώστε να λάβη συγχώρησι.\n21 Γιατί, λοιπόν, σε μια όμοια περίπτωσι ο Ιησούς μίλησε για έλεγχο; Είπε: «Εάν δε αμαρτήση εις σε ο αδελφός σου, ύπαγε, και έλεγξον αυτόν μεταξύ σου και αυτού μόνου· εάν σου ακούση, εκέρδησας τον αδελφόν σου· εάν όμως δεν ακούση, παράλαβε μετά σου έτι ένα ή δύο, δια να βεβαιωθή πας λόγος επί στόματος δύο μαρτύρων ή τριών. Και εάν παρακούση αυτών, ειπέ τούτο προς την εκκλησίαν· αλλ’ εάν και της εκκλησίας παρακούση, ας είναι εις σε ως ο εθνικός και ο τελώνης.» (Ματθ. 18:15-17) Αφού, σ’ αυτή την περίπτωσι, το κατηγορούμενο άτομο αξίζει να εκβληθή από την εκκλησία, ο έλεγχος του άξιζε περισσότερο παρά απλή επιτίμησις. Απεδείχθη ότι έχει άδικο και το γνωρίζει μέσα του. Αυτός ήταν ο σκοπός στον οποίον απέβλεπε ο αδικημένος όταν για πρώτη φορά ήλεγξε τον πταίστη κατ’ ιδίαν, μολονότι ο πταίστης ποτέ δεν θα ωμολογούσε την αμαρτία του. Η παρουσίασις της αποδείξεως συνεχίσθηκε, πρώτα ενώπιον μερικών μαρτύρων και έπειτα ενώπιον της εκκλησίας.\n22, 23. (α) Τι περιλαμβάνεται στον έλεγχο ένας αδελφού; (β) Πώς ο Παύλος διευκρίνισε τη σημασία του ελέγχου;\n22 Έτσι στην περίπτωσι του ελέγχου, εκείνος που κάνει τον έλεγχο δεν εκφέρει μόνο την κατηγορία, αλλά και προσάγει την απόδειξι για να την υποστηρίξη. Αν το κατηγορούμενο άτομο λέγη κάτι προς υπεράσπισίν του, ο ελέγχων δεν του απαντά απλώς· ανασκευάζει τα λόγια του, τον διαψεύδει. Το ελεγχόμενο άτομο μπορεί ούτε τότε ακόμη να μην κάμη μια ομολογία, μια ειλικρινή παραδοχή της ενοχής του, αλλά μέσα του αισθάνεται ότι είναι καταδικασμένο. Έχει ενδόμυχα πεισθή για την αμαρτία του ή την αδικία του. Αυτό πρέπει να το οδηγήση ν’ αλλάξη την πορεία του σύμφωνα με την συναίσθησι αμαρτίας που έχει. Αν δεν το κάμη αυτό, μπορεί ν’ αποκοπή από την επικοινωνία με βάσι την απόδειξι. Πόσο δραστικός μπορεί να είναι ένας έλεγχος, το διευκρινίζει ο απόστολος Παύλος στην 1 Κορινθίους 14:24, 25, όπου γράφει προς την εκκλησία:\n23 «Εάν πάντες [σε μια συνάθροισι] προφητεύωσιν, εισέλθη δε τις άπιστος ή ιδιώτης, ελέγχεται υπό πάντων, ανακρίνεται υπό πάντων και ούτω τα κρυπτά της καρδίας αυτού γίνονται φανερά· και ούτω πεσών κατά πρόσωπον, θέλει προσκυνήσει τον Θεόν, κηρύττων ότι ο Θεός είναι τωόντι εν μέσω υμών.»\n24, 25. Ποια ευθύνη όσον αφορά τον έλεγχο έχει ένας φορεύς φωτός;\n24 Αν διακηρύττωμε τον λόγον της αληθείας του Θεού, αυτός θα εκφωνήση τον δικό του έλεγχο. Γι’ αυτό ο Ιησούς Χριστός είπε: «Πας όστις πράττει φαύλα, μισεί το φως, και δεν έρχεται εις το φως, δια να μη ελεγχθώσι τα έργα αυτού.» (Ιωάν. 3:20) Εκείνοι που φέρνουν το φως των «ιερών γραμμάτων» του Θεού πρέπει να ελέγχουν τα πράγματα του θρησκευτικού, ηθικού σκότους. Ο Παύλος λέγει στους φορείς του φωτός:\n25 «Και μη συγκοινωνείτε εις τα έργα τα άκαρπα του σκότους, μάλλον δε και ελέγχετε. Διότι τα κρυφίως γινόμενα υπ’ αυτών, αισχρόν εστι και λέγειν· τα δε πάντα ελεγχόμενα υπό του φωτός, γίνονται φανερά· επειδή παν το φανερούμενον φως είναι [ένα πράγμα όχι πια μυστικό ή κάτω από κάλυμμα σκότους, αλλά ένα φωτισμένο πράγμα]. Δια τούτο λέγει, Σηκώθητι ο κοιμώμενος, και ανάστηθι εκ των νεκρών, και θέλει σε φωτίσει ο Χριστός.»—Εφεσ. 5:11-14.\n26. Ελεγχόμενο, τι κάνει ένα συνετό άτομο;\n26 Εκείνος που κοιμάται σαν στο σκότος της νυκτός, ο οποίος είναι, επομένως, νεκρός μέσα στις παραβάσεις και τις αμαρτίες του, δέχεται τον έλεγχο που εκφωνείται σ’ αυτόν και αφυπνίζεται και εγείρεται από την πνευματικώς νεκρή κατάστασί του και αναλαμβάνει ν’ ακολουθήση τον Ιησού Χριστό. Ο Χριστός λάμπει επάνω του με εύνοια και με αλήθεια, και αυτός γίνεται φορεύς φωτός, αντανακλώντας το φως που λαμβάνει από τον Χριστό, για τον οποίο μαρτυρούν όλα τα «ιερά γράμματα».\n27. Πώς ο Παύλος γράφοντας στον Τιμόθεο και στον Τίτο έδειξε την ανάγκη να δίνωνται έλεγχοι;\n27 Κάτω από μερικές περιστάσεις ένας επίσκοπος εκκλησίας πρέπει να ελέγχη ένα μέλος ή μέλη της εκκλησίας δημοσίως. Έτσι, στην πρώτη του επιστολή προς τον Τιμόθεο, ο Παύλος τού είπε: «Τους αμαρτάνοντας έλεγχε ενώπιον πάντων, δια να έχωσι φόβον και οι λοιποί.» Στην τελευταία του επιστολή ο Παύλος έγραψε στον Τιμόθεο: «Κήρυξον τον λόγον· επίμενε εγκαίρως, ακαίρως· έλεγξον, επίπληξον [επιτίμησον, Κείμενον], πρότρεψον μετά πάσης μακροθυμίας και διδαχής.» (1 Τιμ. 5:20· 2 Τιμ. 4:2) Εξουσιοδότησε, επίσης, έναν άλλον επίσκοπο, τον Τίτο, να κάνη τον ίδιο δημόσιο έλεγχο ενώπιον της εκκλησίας. Ο Παύλος του έγραψε: «Προσκεκολλημένος εις τον πιστόν λόγον της διδασκαλίας, δια να ήναι δυνατός και να προτρέπη δια της υγιαινούσης διδασκαλίας, και να εξελέγχη τους αντιλέγοντας. . . . Δια την οποίαν αιτίαν έλεγχε αυτούς αποτόμως, δια να υγιαίνωσιν εν τη πίστει. Ταύτα λάλει, και πρότρεπε, και έλεγχε μετά πάσης εξουσίας· ας μη σε περιφρονή μηδείς.»—Τίτον 1:9, 13· 2:15.\n28. Ποια, λοιπόν, είναι η πραγματική αξία του ελέγχου, και από ποιά σπουδαιότατη πηγή πρέπει να προέλθη;\n28 Επομένως ο σκοπός του ελέγχου είναι η ανάρρωσις του πταίστου, η ανασκευή των λόγων του αντιλέγοντος και η κατασιώπησίς του, η υποβοήθησις του υλιστικού ατόμου να γίνη ‘υγιαίνον τη πίστει’. Για να δώσωμε τέτοιους αποτελεσματικούς έλεγχους, κατ’ ιδίαν ή ενώπιον της εκκλησίας, τι είναι πιο ωφέλιμο να χρησιμοποιήσωμε παρά τα «ιερά γράμματα»;\n29. Γιατί επιδεικνύεται αγάπη με το να δίδεται έλεγχος;\n29 Ποτέ το άτομο που ελέγχεται δεν πρέπει να λησμονή ότι το πραγματικό ελατήριο που βρίσκεται πίσω από τον έλεγχο είναι αγάπη. Γιατί; Επειδή ο ελέγχων ζητεί να διορθώση το άτομο που σφάλλει, να το πείση για την πλάνη του και να το βοηθήση να την ομολογήση και να βελτιώση την πορεία του. Ο Ιησούς είπε ότι ελέγχει όλους εκείνους που αγαπά. (Αποκάλ. 3:19) Το άτομο που σφάλλει πρέπει να εκτιμήση ότι μπορεί ν’ αποκτήση όφελος από τον έλεγχο και πρέπει να προσπαθήση ν’ αποκτήση κατανόησι απ’ αυτόν. Οι Παροιμίες 19:25 μας λέγουν: «Εάν μαστιγώσης τον χλευαστήν, ο απλούς θέλει γείνει προσεκτικός· και εάν ελέγξης τον φρόνιμον, θέλει εννοήσει γνώσιν.»\n30. Ποια είναι τα σοφά λόγια για τον έλεγχο που περιέχονται στις Παροιμίες 3:11, 12, και έτσι πώς πρέπει να τα δεχθούμε;\n30 Μ’ αυτόν τον τρόπο το άτομο που ελέγχεται δεν θα υποτιμήση ή υποβιβάση τον έλεγχο επειδή δίδεται μέσω ανθρωπίνου οργάνου ή στόματος. Στην προς Εβραίους επιστολή 12:4-6 λέγεται σ’ εκείνους, που θέλουν να είναι υιοί του Θεού, να μη λησμονούν ό,τι αναγράφεται στις Παροιμίες 3:11, 12 (ΜΝΚ): «Υιέ μου, μη καταφρόνει την παιδείαν του Ιεχωβά, και μη αθύμει ελεγχόμενος υπ’ αυτού· διότι ο Ιεχωβά ελέγχει όντινα αγαπά, καθώς και ο πατήρ τον υιόν εις τον οποίον ευαρεστείται.» Έτσι, ακόμη και αν ο έλεγχος έρχεται μέσω ανθρωπίνου αγωγού, όμως αν ο έλεγχος λαμβάνεται από τα θεόπνευστα «ιερά γράμματα» και αν δίδεται από έναν Χριστιανό «άνθρωπον του Θεού», τότε μπορούμε να είμεθα βέβαιοι ότι είναι έλεγχος παρά του Ιεχωβά Θεού και πρέπει να τον δεχθούμε ως τοιούτον. Αλλά θεωρήστε τον ότι εκφράζει την αγάπη του Θεού.\n31. (α) Κατονομάστε μια άλλη ωφέλεια που προέρχεται από τα «ιερά γράμματα». (β) Πώς ο Ησαΐας έδειξε την ανάγκη της επανορθώσεως;\n31 Ένας άλλος τρόπος με τον οποίο τα θεόπνευστα «ιερά γράμματα» είναι ωφέλιμα, είναι «προς επανόρθωσιν». (2 Τιμ. 3:16) Όταν ήμεθα έξω στον διεστραμμένο κόσμο, ακόμη και αν ήμεθα στον «Χριστιανικό κόσμο», είχαμε ασφαλώς ανάγκη να επανορθώσωμε τη σχέσι μας με τον Θεό. Αυτό είναι ό,τι κατ’ εξοχήν επιθυμεί αυτός να πράξωμε. Στον Ησαΐα 1:18, 19 (ΜΝΚ) μιλεί στον δύστροπο λαό του και λέγει: «Έλθετε τώρα, και ας διαδικασθώμεν, λέγει ο Ιεχωβά· εάν αι αμαρτίαι σας ήναι ως το πορφυρούν, θέλουσι γείνει λευκαί ως χιών· εάν ήναι ερυθραί ως κόκκινον, θέλουσι γείνει ως λευκόν μαλλίον. Εάν θέλητε, και υπακούσητε, θέλετε φάγει τα αγαθά της γης.»\n32. Πώς ο Θεός έκαμε συχνά επανόρθωσι στους αρχαίους χρόνους, και πώς το πράττει αυτό στην εποχή μας;\n32 Στους αρχαίους χρόνους ο Ιεχωβά Θεός έστειλε τους προφήτας του να βοηθήσουν τον αμαρτωλό λαό του να επανορθωθή και να λάβη ορθή κατανόησι των πραγμάτων και να γνωρίση πώς να ενεργή ορθά απέναντι του Θεού. Σήμερα έχομε την Αγία του Γραφή, τα εμπνευσμένα απ’ αυτόν «ιερά γράμματα», για να μας βοηθούν να κάνωμε επανόρθωσι στη ζωή μας, ώστε να καταστή δυνατόν να μας «σοφίσωσιν εις σωτηρίαν δια της πίστεως της εν Χριστώ Ιησού.» Επειδή η Αγία Γραφή μπορεί να μας βοηθήση μ’ αυτό τον τρόπο, είναι ένα ωφέλιμο βιβλίο πράγματι, και το χρειαζόμεθα πάνω απ’ όλα τα άλλα βιβλία. Είναι το πολυτιμότερο βιβλίο για μας. Επειδή μας εβοήθησε να αφαιρέσωμε τη διαστροφή από τη ζωή μας, γνωρίζομε ότι μπορούμε να την χρησιμοποιήσωμε για να βοηθήσουμε άλλους να επανορθώσουν τα πράγματα στη διάνοιά των και στην ηθική και θρησκευτική ζωή των. Μπορούμε επίσης να βοηθήσωμε τους απελπισμένους να ανορθωθούν.\n33-35. (α) Πώς πρέπει να χειριζώμεθα τον λόγον του Θεού για να κάμωμε επανόρθωσι μεταξύ αδελφών και με τους έξω; (β) Πώς ο Παύλος το ετόνισε αυτό με τον Τιμόθεο;\n33 Αυτό είναι ακριβώς εκείνο που μας λέγεται να πράξωμε στην προς Εβραίους επιστολή 12:12, 13, όπου διαβάζομε: «“Ανορθώσατε τας κεχαυνωμένας χείρας και τα παραλελυμένα γόνατα.” Και “κάμετε εις τους πόδας σας ευθείας οδούς·” δια να μη εκτραπή το χωλόν, αλλά μάλλον να θεραπευθή.» Ναι, κατά καιρούς οι πνευματικοί αδελφοί μας χρειάζονται επανόρθωσι, όπως στην περίπτωσι πριν από πολύν καιρό στην Αντιόχεια της Συρίας, όταν ο απόστολος Παύλος είδε ότι ο Πέτρος (Κηφάς) και άλλοι εξ Ιουδαίων Χριστιανοί δεν ‘ωρθοποδούσαν προς την αλήθειαν του ευαγγελίου’. (Γαλ. 2:14) Είτε με τους Χριστιανούς αδελφούς μας είτε με άτομα που ερωτούν έξω στον κόσμο, περιλαμβανομένου του υποκριτικού «Χριστιανικού κόσμου», χρειάζεται να χρησιμοποιούμε τον εμπνευσμένο γραπτό λόγο του Θεού για να κάμωμε επανόρθωσι μ’ έναν τρόπο που ευαρεστεί αυτόν, ο οποίος είναι ο μόνος ορθός τρόπος. Όχι μόνο χρειάζεται να χρησιμοποιούμε τη Γραφή, αλλά και χρειάζεται να την χρησιμοποιούμε με τον ορθό τρόπο, μ’ έναν αρμονικό, συνεπή τρόπο. Ο επίσκοπος Τιμόθεος ανεμένετο να βοηθήση τους αδελφούς του και εκζητητάς του Θεού να επανορθωθούν, και γι’ αυτό το λόγο ο απόστολος Παύλος τού έγραψε:\n34 «Ταύτα υπενθύμιζε, διαμαρτυρόμενος ενώπιον του Κυρίου, να μη λογομαχώσι, το οποίον δεν είναι εις ουδέν χρήσιμον, αλλά φέρει καταστροφήν των ακουόντων. Σπούδασον να παραστήσης σεαυτόν δόκιμον εις τον Θεόν, εργάτην ανεπαίσχυντον, ορθοτομούντα τον λόγον της αληθείας.»—2 Τιμ. 2:14, 15.\n35 Αυτό σημαίνει να μην αφήνωμε κανένα πράγμα που χρειάζεται επανόρθωσι να γίνη συγκεχυμένο, εξαιτίας λόγων που σκοπεύουν να κρύψουν την αλήθεια και να ανατρέψουν την πίστι των πιστών ή των μαθητευομένων, αλλά ν’ αφήνωμε τον «λόγον της αληθείας» να καθορίζη τα πράγματα. Σημαίνει να διδάσκωμε ευθεία διδασκαλία. Αν κάνωμε αυτό, δεν θα αισχυνθούμε από τα αποτελέσματα.\n«ΠΡΟΣ ΕΚΠΑΙΔΕΥΣΙΝ ΤΗΝ ΜΕΤΑ ΤΗΣ ΔΙΚΑΙΟΣΥΝΗΣ»\n36. (α) Πώς οι θρησκευτικοί κληρικοί συχνά υπερασπίζουν αντιγραφικά πράγματα, αλλά τι διατάσσει ο λόγος του Θεού κάτω από τέτοιες περιστάσεις; (β) Εξηγήστε τα λόγια του Παύλου προς τους πατέρες στην προς Εφεσίους επιστολή 6:4.\n36 Τελικά, «όλη η γραφή» που περιέχει τα θεόπνευστα «ιερά γράμματα» είναι ωφέλιμη «προς εκπαίδευσιν την μετά της δικαιοσύνης.» (2 Τιμ. 3:16) Μερικές φορές, όταν ωρισμένη συνήθεια ή απαίτησις μιας θρησκευτικής οργανώσεως τονίζεται ότι είναι αντίθετη προς τα «ιερά γράμματα», ο θρησκευτικός κληρικός θα προσπαθήση να δικαιολογήση την αντιγραφική πράξι λέγοντας: «Είναι η εκπαίδευσις της Εκκλησίας.» Αλλ’ αν η πράξις δεν είναι σύμφωνη με ‘όλη τη γραφή’, τότε δεν εκπαιδεύει στη δικαιοσύνη και δεν απεργάζεται καμμιά σωτηρία για τον εκπαιδευόμενον. Ο βασικός σκοπός της εκπαιδεύσεως είναι διαπαιδαγώγησις, διδασκαλία. (Πράξ. 7:22) Αυτή η διαπαιδαγώγησις μπορεί να δίδεται μέσα στο πλαίσιο ωρισμένων νόμων και κανονισμών μιας οργανώσεως. Στα λόγια του Παύλου προς τους πατέρες η οργάνωσις αυτή είναι ο Χριστιανικός οίκος, όπως όταν λέγη: «Και οι πατέρες, μη παροργίζετε τα τέκνα σας, αλλ’ εκτρέφετε αυτά εν παιδεία και νουθεσία Ιεχωβά.» (Εφεσ. 6:4, ΜΝΚ) Εδώ η παιδεία θα ήταν μια διαπαιδαγώγησις συνωδευμένη από πράξεις και ενέργειες εκπαιδεύσεως των τέκνων, για να τα κάμωμε να κατανοήσουν πώς να συμπεριφέρονται στο Χριστιανικό σπίτι με υποταγή στον Χριστιανό πατέρα. Για να βοηθηθούν να ενεργούν σύμφωνα με αυτή την παιδεία, μπορεί να δοθή στα τέκνα κάποια αυθεντική συμβουλή ή λόγος νουθεσίας και ενθαρρύνσεως από τον αυθεντικό λόγο του Θεού όπως χρειάζεται στη διάρκεια της εκπαιδεύσεώς των. Έτσι παιδεία σημαίνει ότι δεν μπορούν να πηγαίνουν σύμφωνα με τις ανώριμες παιδικές των ιδιοτροπίες, φαντασιοπληξίες και απερίσκεπτες επιθυμίες, αλλά ότι πρέπει να μάθουν να ενεργούν με υπακοή στους Χριστιανικούς κανόνες και κανονισμούς για την οικογένεια.\n37, 38. Πώς η παιδεία αυτή πηγαίνει πέρα από τους πατέρες απλώς και τα τέκνα;\n37 Έπειτα, επίσης, υπάρχει η παιδεία ή εκπαίδευσις που πρέπει να επικρατή σ’ εκείνο το μεγαλύτερο, πιο περιεκτικό καθίδρυμα, την οργάνωσι του Ιεχωβά Θεού, η οποία τώρα αντιπροσωπεύεται στη γη από την εκκλησία των Χριστιανών μαρτύρων του. Αυτή αντιπροσωπεύει τον οίκον του μεγάλου ουρανίου Πατρός, τον «οίκον του Θεού». Οι κανόνες της, οι κανονισμοί της και ο τρόπος λειτουργίας είναι δίκαιοι, και κάθε μέλος του οίκου, που σκέπτεται και ενεργεί σε αρμονία μ’ αυτούς, μαθαίνει δικαιοσύνη.\n38 Πρέπει να μας δοθή εκπαίδευσις για το πώς να συμπεριφερώμεθα μέσα στην οργάνωσι του Θεού, και γι’ αυτό ακριβώς ο Παύλος έδωσε εκπαίδευσι στον Τιμόθεο, γράφοντας: «Ταύτα σοι γράφω, . . . δια να εξεύρης πώς πρέπει να πολιτεύησαι εν τω οίκω του Θεού, όστις είναι η εκκλησία του Θεού του ζώντος, ο στύλος και το εδραίωμα της αληθείας.» (1 Τιμ. 3:14, 15) Οι οδηγίες του Παύλου προς τον Τιμόθεο περιέχονται τώρα στα θεόπνευστα «ιερά γράμματα» και έτσι «όλη η γραφή» που ενέπνευσε ο Θεός είναι ωφέλιμη «προς εκπαίδευσιν την μετά της δικαιοσύνης»,\n39. Πάλι, με ποιο ελατήριο πρέπει να δίδεται η εκπαίδευσις, και τι σημαίνει αυτό για τους Χριστιανούς;\n39 Το ελατήριο που βρίσκεται πίσω από τη Χριστιανική εκπαίδευσι, είτε σ’ ένα θεοσεβή οίκον είτε σε μια εκκλησία μαρτύρων του Ιεχωβά, είναι αγάπη. Συνεπώς θα εδραιωθή και θα εκπληρωθή μ’ ένα κατάλληλο τρόπο. Πώς πρέπει να διεξάγεται αυτή η διαπαιδαγώγησις με πράξεις εντός θεοκρατικών νόμων και κανονισμών, μας το λέγουν σαφώς τα θεόπνευστα «ιερά γράμματα». Επειδή υποκινείται από αγάπη και προορίζεται να είναι διδακτική, με τη σωτηρία μας υπ’ όψιν, πρέπει να υποτάσσεται στην αγάπη, μολονότι δεν μας επιτρέπει να μιλούμε, να ενεργούμε και να ζούμε με τον χαλαρό τρόπο που χρησιμοποιεί ο κόσμος, είτε μέσα στην εκκλησία είτε έξω απ’ αυτήν.\n40. Ποια εμπόδια μπορεί να έχωμε ν’ αντιμετωπίσωμε σ’ αυτόν τον κόσμο, αλλά ποια χαρά έχομε επίσης;\n40 Το να ενεργούμε μ’ αυτόν τον πειθαρχημένο τρόπο μπορεί να μας υποβάλη σε επίκρισι, εναντίωσι και διωγμό από μέρους του κόσμου, αλλά όλα αυτά συμβαδίζουν τώρα με τη διαπαιδαγώγησί μας σ’ αυτόν τον κόσμο. Μπορεί να κάμουν το θεόδοτο έργο μας της διακηρύξεως του «αιωνίου ευαγγελίου» μια σκληρή πείρα για μας «δημοσία και κατ’ οίκους», αλλ’ αυτή είναι καλή διαπαιδαγώγησις για μας, με καλά αποτελέσματα εν όψει. «Πάσα δε παιδεία», λέγει το Εβραίους 12:11, «προς μεν το παρόν δεν φαίνεται ότι είναι πρόξενος χαράς, αλλά λύπης· ύστερον όμως αποδίδει εις τους γυμνασθέντας δι’ αυτής καρπόν ειρηνικόν δικαιοσύνης.» Ας αγαπούμε, λοιπόν, τον Θεό τον ουράνιο Πατέρα μας γι’ αυτό.\n41. Αν δίνωμε προσοχή σε ‘όλη τη γραφή’, τι θα γίνωμε;\n41 Σήμερα πρέπει να ζούμε τη ζωή μας, πρέπει ενωμένοι να συνεχίζωμε το παγκόσμιο έργο μας, σαν πειθαρχημένοι Χριστιανοί μάρτυρες του Ιεχωβά. Πρέπει να ενεργούμε και να υπηρετούμε ως άνθρωποι του Θεού, ως ο αφιερωμένος λαός του. Η σοφία μας για αιώνια σωτηρία βρίσκεται στην πιστή μελέτη και χρήσι του Βιβλίου του τού «αιωνίου ευαγγελίου». Αυτό μας εδόθη στοργικά «δια να ήναι τέλειος ο άνθρωπος του Θεού, ητοιμασμένος εις παν έργον αγαθόν.»—2 Τιμ. 3:17· Αποκάλ. 14:6.\nΌχι με τον Τρόπο του ν’ Αγαπούμε Αλλήλους\n◆ Η Ιωάννα Πλαίντυ, προλογίζοντας το πρώτο βιβλίο της τριλογίας της περί Ισπανικής Ιεράς Εξετάσεως, γράφει, «Είναι σπουδαίο, τονίζω, να ενθυμούμεθα ότι η Χριστιανοσύνη και η Εκκλησία δεν βαδίζουν πάντοτε με τον ίδιο ρυθμό. Πραγματικά, οι απλές διδασκαλίες, θεμελιωμένες πάνω στις διδασκαλίες του Ιησού Χριστού, πολύ σπάνια ακολουθήθηκαν. Είναι πολύ απλές για να ελκύσουν ανθρώπους, που αγαπούν τη δύναμι και τον πλούτο—αλλά κυρίως τη δύναμι—και πώς μπορούν οι άνθρωποι ν’ αποκτήσουν δύναμι ακολουθώντας τις διδασκαλίες του Χριστού; Ποια κοσμική δόξα θα μπορούσαν να εύρουν, λαμβάνοντας ράβδον και σακκίδιον, αποστερούμενοι των κοσμικών αγαθών των και βγαίνοντας να κηρύξουν την απλή δοξασία: ‘Αγαπάτε αλλήλους’;»\n«Πού, σε μια τέτοια ζωή, θα ευρίσκετο η πομπή και η λαμπρότης, οι τελετουργικές εσθήτες, το κραδαινόμενο θυμιατήριο, τα παχιά εισοδήματα και τα λαμπρά μέγαρα; Εν τούτοις, αυτά ήσαν τα αναγκαία διακριτικά του βαθμού και της σπουδαιότητος για την παρότρυνσι από την υπνωτική αυτή κατάστασι, στην οποίαν οι άνθρωποι θα ελάτρευαν αλλήλους προσποιούμενοι συγχρόνως ότι λατρεύουν τον Θεό.»\n«Χιλιάδες υπεβλήθησαν στον πιο σκληρό βασανισμό που θα μπορούσαν να φαντασθούν αυτοί οι άνθρωποι· η σαρξ των θυμάτων των εξεσχίζετο με ερυθροπύρωτες λαβίδες και λυωμένος μόλυβδος εχύνετο στις πληγές· πολλοί υπέφεραν τις αγωνίες των ανυψωτήρων [βασανιστικών οργάνων] και τον δι’ ύδατος βασανισμόν· μερικοί εβασανίσθησαν μέχρι θανάτου· μερικοί εκάησαν σε πασσάλους· εξηρευνήθη κάθε μέσον προκλήσεως πόνων και ταπεινώσεως του ανθρωπίνου σώματος· όλα δε αυτά έγιναν εν ονόματι Εκείνου, ο οποίος είχε δώσει εντολή στους ακολούθους του ν’ αγαπούν αλλήλους.»—Η Έγερσις της Ισπανικής Ιεράς Εξετάσεως (Έκδοσις Ρόμπερτ Χέιλ Λίμιτεντ, Λονδίνον 1959. Ακολουθήθηκε από τα Η Ανάπτυξις της Ισπανικής Ιεράς Εξετάσεως και Το Τέλος της Ισπανικής Ιεράς Εξετάσεως.)


Σε ποιόν παίκτη της Γιουνάιτεντ έκανε πρόταση η Ίντερ - SportLiveStreamer.gr Σε ποιόν παίκτη της Γιουνάιτεντ έκανε πρόταση η Ίντερ\nHome Ευρώπη Ίντερ Ιταλία Μάντσεστερ Γιουνάιτεντ Σε ποιόν παίκτη της Γιουνάιτεντ έκανε πρόταση η Ίντερ\nΣε ποιόν παίκτη της Γιουνάιτεντ έκανε πρόταση η Ίντερ\nστις 10:24 μ.μ. Ευρώπη, Ίντερ, Ιταλία, Μάντσεστερ Γιουνάιτεντ,\nΤη φετινή σεζόν στην Ίντερ ο Μάουρο Ικάρντι βγήκε πρώτος σκόρερ στη Serie A μαζί με τον επιθετικό της Βερόνα Λούκα Τόνι. Παρόλα αυτά ο τεχνικός των νερατζούρι θέλει περισσότερες επιλογές στην επίθεση της ομάδας και ετοιμάζει πρόταση σε επιθετικό της Γιουνάιτεντ.\nΣυγκεκριμένα η Mirror αναφέρει πως η Ίντερ έχει κάνει πρόταση €11.5 εκατ. για τον Μεξικανό επιθετικό Τσιτσαρίτο Χερνάντεζ, ο οποίος πέρυσι ήταν δανεικός στη Ρεάλ Μαδρίτης. Στις 31 φετινές τους εμφανίσεις, τις περισσότερες φορές ήρθε από τον πάγκο καθώς βασικός στο κέντρο της επίθεσης βρισκόταν ο Καρίμ Μπενζεμά.\nΕπίσης, φαίνεται πως ο τεχνικός της Γιουνάιτεντ Λουίς Φαν Χαάλ, δεν εκτιμά και πολύ τον 27χρονο Μεξικανό επιθετικό και και θα κοιτάξει να τον πουλήσει σε κάποια ομάδα όπου θα μπορέσει να ξεδιπλώσει το ταλέντο του.\nΣτην Ίντερ ο Τσιτσαρίτο θα βρει ένα ιδανικό μέρος για αυτόν καθώς υπάρχει μόνο ένας ενεργός επιθετικός (Μάουρι Ικάρντι) καθώς ο Παλάσιο είναι μεγάλος σε ηλικία.\nΟ Τσιτσαρίτο έχει 154 εμφανίσεις με τη Γιουνάιτεντ και μετρά 59 γκολ.


Δημοσιεύτηκε: Παρασκευή, 31 Ιουλίου 2020 09:48\t (φωτο Intime)\nΓιατί ο Τραμπ μίλησε για αναβολή εκλογών και γιατί αναγκάστηκε να... οπισθοχωρήσει.\nΤαυτόχρονα, το Χρηματιστήριο της Νέας Υόρκης κατέγραψε πτώση, με τον βιομηχανικό δείκτη Dow Jones να υποχωρεί κατά 172,15 μονάδες ή -0,65% με το άνοιγμα, και τον Nasdaq να χάνει 92,82 μονάδες ή -0,88%, αμέσως μετά την ανάρτηση του προέδρου στο οποίο έθεσε το ερώτημα για το αν πρέπει να αναβληθούν οι εκλογές.\nΠως είναι σχεδόν αδύνατον να αναβληθούν οι εκλογές στις ΗΠΑ αναφέρουν με δημοσίευμά τους οι "New York Times". Όπως αναφέρει το σχετικό δημοσίευμα της εφημερίδας, η ημερομηνία διεξαγωγής των εκλογών κατοχυρώνεται από Ομοσπονδιακό Νόμο του 1845 ο οποίος προβλέπει όλες τις ημερομηνίες διεξαγωγής εκλογών. Προκειμένου να αλλάξει, θα πρέπει να θεσπιστεί νέα νομοθεσία από το Κογκρέσο των ΗΠΑ και να υπογραφεί από τον Πρόεδρος της Χώρας που στη συγκεκριμένη περίπτωση επιθυμεί και αυτή την αλλαγή. Μόνο που η ένα τέτοιο Σχέδιο Νόμου μπορεί να αμφισβητηθεί νομικά ενώ παράλληλα χρήζει της επικύρωσης της Αμερικανικής Δικαιοσύνης.


BOUTIQUE TROY HOTEL SVETI VLAS - Sveti Vlas, Βουλγαρία\nRusalka 232 A, Sveti Vlas, Βουλγαρία\nΤο Boutique Troy Hotel 4-αστέρων απέχει περίπου 6 χλμ από Sunny Beach Luna Park.\nΤο κατάλυμα είναι τοποθετημένο 3.4 χλμ μακριά από Helenas beach. Είναι μόλις 20 λεπτά με τα πόδια από το κέντρο της πόλης Sveti Vlas.\nΌλα τα δωμάτια στο Boutique Troy Hotel διαθέτουν δωρεάν Wi-Fi και γραφείο εργασίας.\nΤο Boutique Troy Hotel βρίσκεται 35 λεπτά οδικώς από το αεροδρόμιο Bourgas.\nΤο ξενοδοχείο προσφέρει 24ωρη ρεσεψιόν, καθαριστήριο και στεγνοκαθαριστήριο καθώς και δωρεάν στάθμευση, θυρίδα ασφαλείας και αποθήκευση αποσκευών για την άνεση των επισκεπτών.\nΤο ξενοδοχείο προσφέρει εποχική εξωτερική πισίνα, βεράντα στην ταράτσα και εσωτερική πισίνα για να κάνει τη διαμονή σας όμορφη.\nBoutique Troy Hotel, Βουλγαρία


Masella Πρόγνωση Χιονόπτωσης για 2068 m\nΠρόγνωση Καιρού για Masella σε 2068 m\nΠρόγνωση Καιρού για Masella σε 2068 m ύψος στις: 7 pm 30 Jun 2022 (τοπική ώρα)\nΗ πρόγνωση χιονιού για Masella είναι: Ασθενείς βροχοπτώσεις (συνολικά 5.0mm), περισσότερο θα πέσουν Πέμπτη βράδυ. Ζέστη (μέγ. 22°C Κυριακή απόγευμα, ελάχ. 9°C Πέμπτη βράδυ). Γενικά ασθενείς άνεμοι.\nMasella Weather (Next 3 days): The snow forecast for Masella is: Ασθενείς βροχοπτώσεις (συνολικά 5.0mm), περισσότερο θα πέσουν Πέμπτη βράδυ. Ζέστη (μέγ. 22°C Κυριακή απόγευμα, ελάχ. 9°C Πέμπτη βράδυ). Γενικά ασθενείς άνεμοι.\nMasella Weather (Days 4-6): Μέτριες βροχοπτώσεις (συνολικά 13.0mm), με μεγαλύτερη ένταση Τρίτη βράδυ. Ζέστη (μέγ. 22°C Δευτέρα απόγευμα, ελάχ. 14°C Τρίτη βράδυ). Γενικά ασθενείς άνεμοι.\nΜέτριες βροχοπτώσεις (συνολικά 13.0mm), με μεγαλύτερη ένταση Τρίτη βράδυ. Ζέστη (μέγ. 22°C Δευτέρα απόγευμα, ελάχ. 14°C Τρίτη βράδυ). Γενικά ασθενείς άνεμοι.\nMasella at 2068 m ύψος\nΑσθενείς βροχοπτώσεις (συνολικά 5.0mm), περισσότερο θα πέσουν Πέμπτη βράδυ. Ζέστη (μέγ. 22°C Κυριακή απόγευμα, ελάχ. 9°C Πέμπτη βράδυ). Γενικά ασθενείς άνεμοι.\nΟ παραπάνω πίνακας παρέχει τη πρόγνωση καιρού για Masella στο συγκεκριμένο υψόμετρο των 2068 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Masella. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Spain.\nΣυνολικά 3.6 Βασισμένο σε 26 ψήφους και 4 κριτικές